Δημοσίευση των ουσιωδών στοιχείων των αποφάσεων χορήγησης χρηματοδοτικής συνδρομής βάσει του κανονισμού (ΕΚ) αριθ. 1164/94 για την ίδρυση του Ταμείου Συνοχής

(1999/C 244/01)

ΚΑΤΑΛΟΓΟΣ ΕΡΓΩΝ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/009

1. Τίτλος του έργου

Αστικό περιβάλλον στην Καταλονία

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana, 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Comité del Fimma ( Paseo de la Castellana, 162 E - 28071 Madrid ) Δήμος Mataró ( C/. Pablo Iglesias, 63 , Mataró ) Δήμος Tarragona ( Pl. de la Font, 1 , Tarragona )

4. Τόπος του έργου

4.1. Κράτος μέλος: Ισπανία

4.2. Περιφέρεια: Καταλονία

5. Περιγραφή του έργου

Α. Παρεμβάσεις στο Mataró

Έργο αριθ. 1: Περιβαλλοντική αποκατάσταση, αναδάσωση και βελτίωση του κεντρικού πάρκου του Mataró

Πρόκειται για αστική παρέμβαση που προωθείται από το δήμο του Mataró, κατ' εφαρμογή του γενικού πολεοδομικού σχεδίου του Mataró. Προβλέπεται η επέκταση του Κεντρικού Πάρκου, που σήμερα έχει εκταση 27406 m2 του οποίου η διευρυμένη έκταση θα ανέλθει σε 138303 m2.

Η εξέλιξη του έργου διαρθρώνεται σε δύο επιμέρους φάσεις (1Α και 1Β) που αντιπροσωπεύουν η κάθε μία από αυτές δύο διαφορετικούς τομείς παρεμβάσεων και τα χαρακτηριστικά των οποίων προσδιορίζονται από τα διαφορετικά χωρικά και τοπογραφικά χαρακτηριστικά εκατέρωθεν της διαγωνίου (Camino de Diagonal).

- Παρέμβαση αριθ. 1 (φάση 1Α): Προβλέπεται ένας μεγάλος λειμώνας με φύτευση τοπικών ειδών όπως οι λεύκες. Θα δαπεδοστρωθεί η είσοδος στον λειμώνα.

Ο λειτουργικός στόχος της φάσης αυτής είναι να δημιουργηθεί, χάρη στην ανοικτή του δομή, ένα σημείο παρατήρησης, αναψυχής και ψυχαγωγίας δίπλα από τους χώρους της έκθεσης.

- Παρέμβαση αριθ. 2: (φάση 1Β): Χαράσσεται μία πράσινη διαδρομή με στόχο τη σύνδεση του Κεντρικού Πάρκου με το Πάρκο της Can Boada. Επιπλέον διαμορφώνεται ένα ύψωμα ως παρατηρητήριο, διατηρώντας κατά το δυνατό την υφιστάμενη βλάστηση· η επίπεδη έκταση προορίζεται για συμπληρωματικές δραστηριότητες της έκθεσης. Η παρέμβαση αυτή ολοκληρώνεται με τον κήπο "Arboretum" που επιτρέπει την ένταξη των διαφόρων ειδών δένδρων και την καθιέρωση μιας σχέσης συνέχειας με την δασική μάζα του παλαιού Κεντρικού Πάρκου. Τέλος, το σύνολο φωτίζεται με διάφορα είδη φωτισμού.

B. Παρεμβάσεις σε φαράγγια του Reus

Ο δήμος του Reus υποβάλλει ένα σύνολο παρεμβάσεων, συντονισμένων μεταξύ τους, για την περιβαλλοντική αναδιοργάνωση διαφόρων ζωνών της πόλης:

Έργο αριθ. 2: Διαρρύθμιση και εξυγίανση του φαραγγιού της Mina και των χειμάρρων που καταλήγουν σ' αυτό

Στο βόρειο τμήμα της πόλης του Reus συγκεντρώνονται τα όμβρια ύδατα των οδών της Pedrera del Coubi και Mas de les Animes για να οδηγηθούν στο φαράγγι Boca de la Mina. Δημιουργείται επιπλέον ένας δενδροφυτευμένος περίπατος κατά μήκος των διαθέσιμων δημόσιων εκτάσεων.

Έργο αριθ. 3: Διαρρύθμιση της κοίτης του φαραγγιού Pedret

Κατασκευάζεται συλλεκτήριος αγωγός για την συλλογή των ομβρίων και των υγρών αποβλήτων της περιοχής μεταξύ της επαρχιακής οδού του Riudoms (T-310) και του φαραγγιού Escorial· επιπλέον εξυγιαίνεται και καλύπτεται οριστικά η υφιστάμενη κοίτη και διαμορφώνονται ως χώροι πρασίνου ή πάρκο της πόλης εκτάσεις περίπου 50000 m2 μετά την εξυγίανσή τους.

Γ. Παρεμβάσεις στην Tarragona

Έργο αριθ. 4: Αποκατάσταση χώρων διάθεσης απορριμμάτων και μετατροπή τους σε χώρους πρασίνου

Οι χώροι διάθεσης θα καλυφθούν με νέες γαίες που θα περιέχουν οργανικό υπόστρωμα. Διαμορφώνεται εκ νέου το ανάγλυφο και το έδαφος με στερέωση των πρανών και χρήση διαφόρων αυτοχθόνων ειδών: παραλιακό μακί· θάμνοι και πεύκα· διακοσμητικοί θάμνοι και βελανιδιές.

Οι παρεμβάσεις που πραγματοποιούνται στα πλαίσια του παρόντος έργου είναι 2:

Παρεμβάσεις αριθ. 1 και 2: Αποκατάσταση δύο χώρων διάθεσης απορριμμάτων που βρίσκονται σε περιοχή πρασίνου: η παρέμβαση αριθ. 1 χωροθετείται στον τομέα N-240 (ζώνη παρέμβασης 9) και η παρέμβαση αριθ. 2 στο πολύγωνο 26 (ζώνη παρέμβασης 10).

Οι παρεμβάσεις είναι όμοιες και στις δύο περιπτώσεις. Στο πρώτο στάδιο γίνεται προετοιμασία του εδάφους, κλείνοντας τους χώρους διάθεσης και απελευθερώνοντας αντιστοίχως εκτάσεις 2,8 και 4,6 εκταρίων. Επίσης προβλέπεται η αναδιαμόρφωση του ανάγλυφου, καθιστώντας ηπιότερα τα πρανή και οργώνοντας την επιφανειακή στρώση του σημερινού εδάφους, σχηματίζοντας ένα νέο με βελτίωση του υποστρώματος και της ικανότητας παρακράτησης των νερών.

Στη συνέχεια πραγματοποιείται η φύτευση αυτοχθόνων ειδών διαφόρων ηλικιών και μεγεθών, κατά κύριο λόγο μικρού μεγέθους για να διαμορφωθεί η κατακόρυφη δομή του φυσικού χώρου η οποία πρέπει να είναι οπτικά εμφανής. Η διανομή φυτεύσεων προβλέπεται ετερογενής και φυσική, με εξαγωνική διάταξη ώστε να διευκολύνει τη διέλευση προς τρεις κατευθύνσεις και να διευκολύνει τη συντήρηση και το σχεδιασμό μελλοντικών μονοπατιών.

Τέλος προβλέπονται παρεμβάσεις για την συντήρηση καθώς και εκστρατεία περιβαλλοντικής ευαισθητοποίησης.

Έργο αριθ. 5: Αποκατάσταση τοπίου του Muro Verde

Η περιοχή που καλείται Muro Verde βρίσκεται στο δυτικό τμήμα του δήμου της Tarragona· αποτελείται από μία ζώνη που διαχωρίζει τις συνοικίες Camp Ciar, Bonavista και Canonja. Η περιοχή αυτή είναι πολύ υποβαθμισμένη λόγω της υψηλής θνησιμότητας των φυτεύσεων.

Προβλέπεται η εκρίζωση και απομάκρυνση 1500 δένδρων που έχουν πληγεί, είναι ασθενή ή νεκρά. Επιπλέον προβλέπεται η επαναφύτευση διαφόρων ειδών φυτών: 12000 δενδρωδών, 10000 θαμνωδών, 9500 υποθαμνωδών και 1500 υδροχαρών.

6. Στόχοι

Α. Έργο αριθ. 1: Παρεμβάσεις στο Κεντρικό Πάρκο του Mataró

Με την εκτέλεση του παρόντος έργου επιτυγχάνονται διάφοροι στόχοι:

1. Διαμορφώνεται μία συνολική περιβαλλοντική αντίληψη: εμβάθυνση στις πολιτικές επαναχρησιμοποίησης και ανακύκλωσης στοιχείων και υλικών, μέγιστη εκμετάλλευση των υδατικών πόρων και καθιέρωση πρωτοβουλιών παιδαγωγικού χαρακτήρα για το περιβάλλον.

2. Αποκαθίσταται μέρος του δυναμικού που η περιοχή διατηρούσε ως φυτικό απόθεμα, και το οποίο διαδοχικά υπέστη διάφορες διεργασίες αποδάσωσης, υποβάθμισης και ανεξέλεγκτης διαμόρφωσης του ανάγλυφου.

3. Αποκαθίσταται η λειτουργία του Κεντρικού Πάρκου του Mataró ως συστατικού μέρους του νευραλγικού αυτού χώρου πρασίνου της πόλης.

4. Διαρθρώνεται όλος ο δήμος γύρω από τον φυσικό αυτό χώρο, συμπεριλαμβάνοντας τη δημιουργία διαδρομών για πεζούς που ενώνουν τις συνοικίες μεταξύ τους.

5. Διαμορφώνεται μία σημαντική αρτηρία η οποία ενώνει με το πλησίον ευρισκόμενο πάρκο Can Boada, το οποίο βρίσκεται σε διαδικασίες περάτωσης και την μελλοντική ζώνη εξοπλισμού για την περιβαλλοντική εκπαίδευση καθώς και την είσοδο στον εθνικό δρυμό Montnegre-Corredor.

Β. Παρεμβάσεις στα φαράγγια του Reus

Έργο αριθ. 2: Διαρρύθμιση και εξυγίανση του φαραγγιού της Mina και των χειμάρρων που καταλήγουν σε αυτό

Ο κύριος στόχος του έργου αυτού είναι η επίλυση των προβλημάτων ασφαλείας έναντι των καταρρακτωδών βροχοπτώσεων και της περιβαλλοντικής υποβάθμισης που προκαλούν τα ρέματα αυτά κατά την είσοδό τους στον αστικό χώρο. Η έκταση που θα αποτελέσει αντικείμενο απορρύπανσης ανέρχεται σε 100000 m2.

Έργο αριθ. 3: Διευθέτηση της κοίτης του φαραγγιού Pedret

Προβλέπεται η εξυγίανση και η οριστική κάλυψη της σημερινής κοίτης και η μετατροπή της σε αστικό χώρο πρασίνου.

Γ. Παρεμβάσεις στην Tarragona

Έργο αριθ. 4: Αποκατάσταση χώρων διάθεσης απορριμμάτων και μετατροπή τους σε χώρους πρασίνου

Παρεμβάσεις αριθ. 1 και 2: Αποκατάσταση του χώρου διάθεσης απορριμμάτων που βρίσκεται στο πολύγωνο 25 (ζώνη παρέμβασης 10) και του χώρου διάθεσης των απορριμμάτων που βρίσκεται στον βόρειο τομέα N-420 (ζώνη παρέμβασης 9). Οι στόχοι που επιδιώκονται με τις δύο παρεμβάσεις είναι ίδιοι: κυρίως επιδιώκεται η μετατροπή περιβαλλοντικά υποβαθμισμένης περιοχής σε χώρο πρασίνου και μεσογειακού δάσους. Επίσης αναζητείται το χωρικό ισοζύγιο και η εναρμόνιση του περιβάλλοντος χώρου. Τέλος προβλέπεται ένας κοινωνικός στόχος ευαισθητοποίησης και περιβαλλοντικής εκπαίδευσης.

Έργο αριθ. 4: Αποκατάσταση τοπίου και οικολογική αποκατάσταση του Muro Verde

Οι στόχοι είναι:

1. σχεδιασμός νέων φυτεύσεων που έχουν ως προτεραιότητα τη δημιουργία προστατευτικού δενδρώδους φράγματος, αμβλύνοντας τις οπτικές, ακουστικές και ψυχολογικές επιπτώσεις που προκαλούν οι βιομηχανίες που είναι εγκατεστημένες στα δυτικά προάστια της πόλης·

2. αναδημιουργία των οικοσυστημάτων της Tarragona, δημιουργώντας οφέλη από άποψη οικολογικής ποιότητας και διδακτικού δυναμικού·

3. Βελτίωση μιας εκ των βασικών προσβάσεων της πόλης.

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

Έργο αριθ. 1: Περιβαλλοντική αποκατάσταση του Κεντρικού Πάρκου Mataró

α) Λόγω της δυσχέρειας να πραγματοποιηθεί οικονομική αξιολόγηση των κοινωνικών ωφελειών του παρόντος έργου, απαριθμούνται τα κοινωνικά οφέλη που δύνανται να επιτευχθούν από την παρέμβαση:

1. αναβάθμιση της ποιότητας ζωής του σημερινού και του μελλοντικού πληθυσμού·

2. μείωση της χρήσης του αυτοκινήτου για την πρόσβαση σε χώρους πρασίνου·

3. αύξηση της ευαισθητοποίησης της χρησιμοποίησης της φύσης μέσω εκπαιδευτικών προγραμμάτων σχετικών με την αποκατάσταση φυσικών συστημάτων, βιολογικών διαδρόμων και γνωριμίας με το περιβάλλον.

b) Δημιουργία θέσεων απασχόλησης κατά τη φάση κατασκευής (18 μήνες):

- άμεσες: 20

- έμμεσες: 15

Έργο αριθ. 2: Διευθέτηση της κοίτης του φαραγγιού Mina, και Έργο αριθ. 3: Διευθέτηση της κοίτης των φαραγγιών του Pedret και του Escorial, στο Reus

α) Πραγματοποιήθηκε ανάλυση κόστους-ωφελείας η οποία προσδιόρισε ότι:

- η ωφέλιμη διάρκεια ζωής των εγκαταστάσεων είναι 25 έτη,

- η αξιολόγηση του περιβαλλοντικού οφέλους αντικατοπτρίζεται σε βελτίωση της ποιότητας των υδάτων και προστασία των δημόσιων υδατικών πόρων και πρόληψη πλημμύρων.

β) Οι δείκτες οικονομικής ανάλυσης είναι για το:

Έργο αριθ. 2:

>ΘΕΣΗ ΠΙΝΑΚΑ>

Έργο αριθ. 3:

>ΘΕΣΗ ΠΙΝΑΚΑ>

γ) Η δημιουργία θέσεων εργασίας κατά τη φάση κατασκευής είναι για το:

Έργο αριθ. 2 (8 μήνες)

- άμεσες: 10

- έμμεσες: 5.

Έργο αριθ. 3 (7 μήνες)

- άμεσες: 10

- έμμεσες: 5.

Έργο αριθ. 4: Αποκατάσταση χώρων διάθεσης απορριμμάτων στην Tarragona

α) Πραγματοποιήθηκε ανάλυση κόστους-ωφελείας η οποία προσδιόρισε:

- ωφέλιμη διάρκεια ζωής του έργου: 25 έτη,

- συνολική επένδυση: 104449 εκατομμύρια ισπανικές πεσέτες,

- δαπάνες εκμετάλλευσης και συντήρησης: 5,2 εκατομμύρια ισπανικές πεσέτες (5 % της επένδυσης),

- περιβαλλοντικά οφέλη: αποκατάσταση έκτασης 73942 m2· διαμόρφωση ζώνης με αναδάσωση 69600 m2· αύξηση της έκτασης των χώρων αναψυχής και ψυχαγωγίας της πόλης.

β) Οι δείκτες της οικονομικής ανάλυσης είναι:

- ΔΕΑ: 9,7 %,

- ΚΠΑ (6 %): 4 εκατομμύρια ισπανικές πεσέτες

- Όφελος κόστος: 1,6

γ) Δημιουργία θέσεων απασχόλησης:

- Φάση κατασκευής (2,3 έτη): 12

- Φάση εκμετάλλευσης: 3

Έργο αριθ. 5: Αποκατάσταση τοπίου και οικολογική αποκατάσταση του Muro Verde

α) Τα οφέλη του παρόντος έργου ποσοτικοποιούνται κυρίως σε κοινωνικό επίπεδο: δημιουργία χώρων αναψυχής και ψυχαγωγίας που λειτουργούν θετικά για τον πληθυσμό· βελτίωση της ποιότητας ζωής των κατοίκων· βελτίωση της καθαρότητας του αέρα που έχει ευνοϊκό αντίκτυπο στη βελτίωση της δημόσιας υγείας και της υγείας των κατοίκων.

9. Εκτίμηση περιβαλλοντικών επιπτώσεων

α) Τα παρόντα έργα συνδέονται με τους ακόλουθους στόχους της κοινοτικής δράσης για το περιβάλλον που περιλαμβάνονται στο άρθρο 130 Ρ της συνθήκης για την Ευρωπαϊκή Ένωση και με τους στόχους του 5ου κοινοτικού προγράμματος δράσης:

- διατήρηση, προστασία και βελτίωση της ποιότητας του περιβάλλοντος (στην περίπτωση αυτή αστικού),

- συμβολή στην προστασία της υγείας του ανθρώπου,

- εξασφάλιση της συνετής και ορθολογικής χρήσης των φυσικών πόρων.

Στην πράξη οι στόχοι αυτοί αντικατοπτρίζονται στην ανάκτηση υποβαθμισμένων περιοχών για συλλογική χρήση, την αποκατάσταση φυτικών αποθεμάτων και τη δημιουργία διαδρομών για πεζούς που συνδέουν συνοικίες μεταξύ τους.

Το έργο περιλαμβάνει επίσης προτάσεις περιβαλλοντικού χαρακτήρα όπως: εμβάθυνση των πολιτικών της επαναχρησιμοποίησης ή ανακύκλωσης στοιχείων και υλικών, της μέτρησης της εξοικονόμησης ενέργειας και της μέγιστης εκμετάλλευσης των υδατικών πόρων.

10. α)

Κόστος και συνδρομή

>ΘΕΣΗ ΠΙΝΑΚΑ>

β)

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/029

1. Τίτλος του έργου

Αποχετευτικό σύστημα και επεξεργασία υγρών αποβλήτων στην Vega Alta του ποταμού Segura

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana, 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Comunidad Autónoma de la Región de Murcia

Consejería de Medio Ambiente, Agricultura y Agua

3.2. Διεύθυνση: Plaza Santoña Murcia

4. Τόπος του έργου

4.1. Κράτος: Ισπανία

4.2. Περιφέρια: Αυτόνομη περιφέρεια Murcia

5. Περιγραφή του έργου

Έργο αριθ. 1: ΣΕΥΑ Calasparra

Το έργο περιλαμβάνει σημαντική επέκταση της μονάδας αυτής, αξιοποιώντας κατά το δυνατό τις υφιστάμενες εγκαταστάσεις. Αξιοποιείται το υφιστάμενο δίκτυο των συλλεκτήριων αγωγών της κοινότητας, στο οποίο δεν απαιτείται καμία συμπληρωματική παρέμβαση.

Η προτεινόμενη επεξεργασία είναι δευτεροβάθμια, βιολογικής οδού και συστήματος ενεργού ιλύος. Επίσης προβλέπεται επεξεργασία νιτροποίησης-απονιτροποίησης, παράλληλα προς την βιολογική δευτεροβάθμια επεξεργασία.

Η μονάδα διαστασιολογείται για ημερήσια παροχή 4000 m3/ημέρα στο έτος που αποτελεί χρονικό ορίζοντα της μελέτης. Προκύπτει ισοδύναμος πληθυσμός 33000 κατοίκων. Οι τιμές του ρυπαντικού φορτίου της μελέτης στην είσοδο των λυμάτων εκτιμώνται σε ΒΑΟ5 των 500 mg/l και αιωρούμενα στερεά των 500 mg/l. Τα αναμενόμενα αποτελέσματα είναι 25 mg/l για το ΒΑΟ5 και 35 mg/l για τα αιωρούμενα στερεά αντιστοίχως (σύμφωνα προς της οδηγία 91/271/ΕΟΚ). Όσον αφορά την ιλύ, τα προβλεπόμενα αποτελέσματα είναι: ξηρότητα άνω του 22 % (ξηρά στερεά απόβλητα) και περιεκτικότητα σε πτητικά στερεά κάτω του 40 %.

Ως βασική λύση προβλέπεται η κατασκευή νέας μονάδας για όλη τη γραμμή υγρών και μετατροπή της υφιστάμενης γραμμής ιλύος, προσαρμόζοντας τον υφιστάμενο βιολογικό αντιδραστήρα σε χωνευτή ιλύος αερόβιας οδού.

Προβλέπεται κτίριο για τη στέγαση της προεπεξεργασίας· επίσης προβλέπεται η διαρρύθμιση των υφιστάμενων κτιρίων (για την αφυδάτωση ιλύος και για το κτίριο ελέγχου).

Προβλέπεται επίσης η κατασκευή έργων περιβάλλοντος χώρου, φυτεύσεων, αποστράγγισης, ηλεκτρικών εγκαταστάσεων, συστήματος ελέγχου και βοηθητικών υπηρεσιών και ασφαλείας.

Το γήπεδο στο αποίο βρίσκεται ο σημερινός σταθμός επεξεργασίας υγρών αποβλήτων ανήκει στο δήμο· το απαραίτητο για την επέκταση γήπεδο ομοίως προβλέπεται να διατεθεί από το δήμο.

Έργο αριθ. 2: ΣΕΥΑ Cehegín

Το έργο περιλαμβάνει σημαντική επέκταση της μονάδας αυτής, αξιοποιώντας κατά το δυνατό τις υφιστάμενες εγκαταστάσεις. Αξιοποιείται το υφιστάμενο δίκτυο των συλλεκτήριων αγωγών της κοινότητας, στο οποίο δεν απαιτείται καμία συμπληρωματική παρέμβαση.

Η προτεινόμενη επεξεργασία είναι δευτεροβάθμια, βιολογικής οδού και συστήματος ενεργού ιλύους. Επίσης προβλέπεται επεξεργασία νιτροποίησης-απονιτροποίησης, παράλληλα προς την βιολογική δευτεροβάθμια επεξεργασία.

Ως βασική λύση προβλέπεται η κατασκευή νέας μονάδας για όλη τη γραμμή υγρών και μετατροπή της υφιστάμενης γραμμής ιλύος, προσαρμόζοντας τον υφιστάμενο βιολογικό αντιδραστήρα σε χωνευτή ιλύος αερόβιας οδού.

Σχεδιάζεται ένα κτίριο για τη στέγαση της προεπεξεργασίας και για την αφυδάτωση ιλύος· επίσης προβλέπεται η διαρρύθμιση του υφιστάμενου κτιρίου ελέγχου.

Προβλέπεται επίσης η κατασκευή έργων περιβάλλοντος χώρου, φυτεύσεων, αποστράγγισης, ηλεκτρικών εγκαταστάσεων, συστήματος ελέγχου και βοηθητικών υπηρεσιών και ασφαλείας.

Το γήπεδο στο οποίο βρίσκεται ο σημερινός σταθμός επεξεργασίας υγρών αποβλήτων ανήκει στο δήμο· το απαραίτητο για την επέκταση γήπεδο ομοίως προβλέπεται να διατεθεί από το δήμο.

Έργο αριθ. 3: ΣΕΥΑ Abarán

Το έργο αναφέρεται στην κατασκευή σταθμού επεξεργασίας υγρών αποβλήτων για την κοινότητα αυτή που βρίσκεται επί του ποταμού Segura. Περιλαμβάνει επίσης την κατασκευή δικτύου γενικών συλλεκτήριων αγωγών για τη συλλογή και διοχέτευση των λυμάτων στο σταθμό επεξεργασίας.

Το προβλεπόμενο σύστημα συλλεκτήριων αγωγών αποτελείται από γενικό συλλεκτήριο αγωγό της αριστερής όχθης του ποταμού, οποίος συλλέγει τα λύματα της όχθης αυτής που αποτελεί και το μεγαλύτερο μέρος της πόλης. Άλλος συλλεκτήριος αγωγός συλλέγει τα λύματα της δεξιάς όχθης, και με το κατάλληλο αντλιοστάσιο και σιφώνα άνωθεν του ποταμού, μεταφέρει την παροχή του στο συλλεκτήριο αγωγό της αριστερής όχθης. Ο αγωγός της αριστερής όχθης, ο οποίος λειτουργεί με βαρύτητα, καταλήγει σε τελικό φρεάτιο, που βρίσκεται έξω από την πόλη.

Δίπλα από το τελικό φρεάτιο βρίσκεται το κεντρικό αντλιοστάσιο, που με καταθλιπτικό αγωγό μεταφέρει τα υγρά απόβλητα στο σταθμό επεξεργασίας τους. Στο αντλιοστάσιο αυτό βρίσκεται υπερχειλιστής προς τον ποταμό, για την αντιμετώπιση έκτακτων αναγκών του συστήματος άντλησης και για την εκτόνωση αυξημένης παροχής σε κατάλληλη διάλυση.

Μετά την επεξεργασία τους τα υγρά απόβλητα διατίθενται, κατ' αρχήν, στον ποταμό Segura μέσω αγωγού διάθεσης που περιλαμβάνεται στο έργο.

Η προτεινόμενη επεξεργασία είναι δευτεροβάθμια, βιολογικής οδού και σύστημα ενεργού ιλύος. Επίσης προβλέπεται επεξεργασία νιτροποίησης-απανιτροποίησης, ταυτόχρονα με την βιολογική δευτεροβάθμια επεξεργασία. Επεξεργασμένα απόβλητα δύνανται να επαναχρησιμοποιηθούν άμεσα (στην περιοχή) όπως και έμμεσα (κατάντη στο ποταμό).

Έργο αριθ. 4: ΣΕΥΑ Blanca

Το έργο αναφέρεται στην κατασκευή σταθμού επεξεργασίας υγρών αποβλήτων για την κοινότητα αυτή που βρίσκεται επί του ποταμού Segura. Περιλαμβάνει επίσης την κατασκευή δικτύου γενικών συλλεκτήριων αγωγών για τη συλλογή και διοχέτευση των λυμάτων στο σταθμό επεξεργασίας.

Το προβλεπόμενο σύστημα συλλεκτήριων αγωγών αποτελείται από γενικό συλλεκτήριο αγωγό της αριστερής όχθης του ποταμού, ο οποίος συλλέγει τα λύματα της όχθης αυτής που αποτελεί και το μεγαλύτερο μέρος της πόλης. Άλλος συλλεκτήριος αγωγός συλλέγει τα λύματα της δεξιάς όχθης, και με το κατάλληλο αντλιοστάσιο και σιφώνα άνωθεν του ποταμού, μεταφέρει την παροχή του στον συλλεκτήριο αγωγό της αριστερής όχθης. Ο συλλεκτήριος αυτός αγωγός της αριστερής όχθης, λειτουργεί με βαρύτητα στο πρώτο τμήμα και καταλήγει σε ενιάμεσο αντλιοστάσιο (με υπερχειλιστή προς τον ποταμό).

Από το ενδιάμεσο αυτό αντιλιοστάσιο, με αγωγό υπό συνεχή φόρτιση, τα λύματα οδηγούνται σε έναν δεύτερο συλλεκτήριο αγωγό στην αριστερή όχθη ο οποίος συλλέγει τα λύματα ενός οικιστικού πυρήνα πλησίον της ´πόλης, στην κατάληξη του οποίου τοποθετείται το κεντρικό αντλιοστάσιο για την ανύψωση όλων των λυμάτων μέχρι του σταθμού επεξεργασίας. Μετά την επεξεργασία τους, τα υγρά απόβλητα διατίθενται κατ' αρχήν στον ποταμό Segura μέσω αγωγού διάθεσης που επίσης περιλαμβάνεται στο έργο.

Με τα στοιχεία που διαθέτουμε σήμερα, σε επίπεδο προμελέτης, για το σύστημα συλλεκτήριων αγωγών που περιγράφηκε ανωτέρω απαιτούνται: 3 αντλιοστάσια; 1,2 km συλλεκτήριων αγωγών διαμέτρων 500-800 mm, 2,5 km καταθλιπτικών αγωγών διαμέτρων 315-350 mm.

Η προτεινόμενη επεξεργασία είναι δευτεροβάθμια, βιολογικής οδού και σύστημα ενεργού ιλύος. Επίσης προβλέπεται επεξεργασία νιτροποίησης-απονιτροποίησης, ταυτόχρονα με την βιολογική δευτεροβάθμια επεξεργασία. Επεξεργασμένα απόβλητα δύνανται να επαναχρησιμοποιηθούν άμεσα (στην περιοχή) όπως και έμμεσα (κατάντη στο ποταμό).

Το γήπεδο που απαιτείται για την εγκατάσταση του σταθμού επεξεργασίας θα διατεθεί από το δήμο. Οι συλλεκτήριοι αγωγοί διασχιζουν δημόσιες εκτάσεις ή εκτάσεις που θα διατεθούν από το δήμο.

Προβλέπεται αυστηρός έλεγχος και παρακολούθηση των εργασιών με τεχνική συνδρομή από εταιρία συμβούλων εξειδικευμένη στον έλεγχο και στην παρακολούθηση.

6. Στόχοι

Το έργο έχει ως βασικό στόχο να εξοπλίσει με συστήματα επεξεργασίας αστικών υγρών αποβλήτων ένα σύνολο παρόχθιων οικισμών του ποταμού Segura και του παραπόταμού του Argos, για την διατήρηση της ποιότητας των υδάτων του ποταμού Segura κατά τη διέλευση του από την περιοχή Vega Alta, και την αποκατάσταση του περιβάλλοντος του ποταμού. Επιπλέον επιδιώκεται συμμόρφωση προς την οδηγία 91/271/ΕΟΚ.

Το σύστημα εξυπηρετεί ένα σύνολο 135000 ισοδύναμων κατοίκων και 17500 m3/ημέρα.

>ΘΕΣΗ ΠΙΝΑΚΑ>

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

α) Πραγματοποιήθηκε ανάλυση κόστους/ωφελείας βάσει των ακόλουθων παραδοχών:

- επενδύσεις για ωφέλιμη διάρκεια ζωής 20 ετών,

- οι δαπάνες εκμετάλλευσης και συντήρησης καλύπτονται από τα έσοδα,

- αξιολόγηση του περιβαλλοντικού οφέλους: βελτίωση της ποιότητας των υδάτων και της δημόσιας υγείας,

- αξιολόγηση του κοινωνικού οφέλους: ανάκτηση ζωνών αναψυχής.

β) - Ο δείκτης εσωτερικής αποδοτικότητας (ΔΕΑ) ανέρχεται σε 16,58 % για την Calasparra σε 21,53 % για το Cehegín, σε 11,31 % για το Abarán και σε 3,18 % για την Blanca.

- Η καθαρή παρούσα αξία του συνόλου των έργων ανέρχεται σε 1137,3 εκατομμύρια ισπανικές πεσέτες.

γ) Δημιουργία θέσεων εργασίας κατά τις φάσεις:

- κατασκευής

άμεσες: 100·

έμμεσες: 200 (21 Μήνες).

- Εκμετάλλευσης

άμεσες: 20·

έμμεσες: 5.

9. Εκτίμηση περιβαλλοντικών επιπτώσεων

α) Τα έργα αυτά σχετίζονται με τους ακόλουθους στόχους της κοινοτικής δραστηριότητας για το περιβάλλον του άρθρου 130 Ρ:

- διατήρηση, προστασία και βελτίωση της ποιότητας του περιβάλλοντος,

- συμβολή στην προστασία της υγείας του ανθρώπου,

- εξασφάλιση της ορθολογικής χρήσης των φυσικών πόρων.

β) Σε σχέση με τους στόχους του 5ου προγράμματος δράσης, τα έργα της ομάδας αυτής εντάσσονται στους ακόλουθους στόχους που επιδιώκονται από το εν λόγω πρόγραμμα:

- αειφόρος διαχείριση των φυσικών πόρων, μέσω της μείωσης της ρύπανσης των υδατικών πόρων,

- κατάλληλη διαχείριση των υδατικών πόρων,

- βελτίωση της ποιότητας του αστικού περιβάλλοντος,

- αύξηση της δημόσιας υγείας και ασφαλείας.

γ) Το έργο επιδιώκει τον έλεγχο και τη συλλογή των αστικών υγρών αποβλήτων, στα πλαίσια που καθορίζονται από την οδηγία 91/271/ΕΟΚ για την επεξεργασία των αστικών λυμάτων, και από την ισπανική νομοθοεσία με την οποία ενσωματώνεται η οδηγία αυτή στο ισπανικό δίκαιο.

10. Κόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/047

1. Τίτλος του έργου

Πρόγραμμα Sogama για τη διαχείριση των στερεών αστικών αποβλήτων στη Γαλικία

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana n° 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Xunta de Galicia

3.2. Διεύθυνση: Edificios Administrativos , San Caetano s/n. Santiago de Compostela

4. Τόπος του έργου

4.1. Κράτος μέλος: Ισπανία

4.2. Αυτόνομη κοινότητα: Γαλικία

5. Περιγραφή του έργου

Το πρόγραμμα εντάσσεται στο σχέδιο διαχείρισης των ΣΑΑ στη Γαλικία, το οποίο αποδίδει ιδιαίτερη σημασία στην προώθηση της ελαχιστοποίησης των αποβλήτων, στη μέγιστη αξιοποίησή τους μέσω της επαναχρησιμοποίησης και της ανακύκλωσης, στην απομακρυνσή τους μέσω της καύσης τους με ταυτόχρονη ανάκτηση ενέργειας, και στην αποκατάσταση των χώρων που έχουν χρησιμοποιηθεί για τη διάθεση απορριμμάτων.

Στα πλαίσια του σχεδίου διαχείρισης των ΣΑΑ στη Γαλικία, η κυβέρνηση της Γαλικίας (Xunta de Galicia) θα θέσει σε εφαρμογή πρόγραμμα ελαχιστοποίησης, επαναχρησιμοποίησης, επιλεκτικής συλλογής και ανακύκλωσης των στερεών αστικών αποβλήτων στη Γαλικία. Το εν λόγω πρόγραμμα θα συμπληρώσει το ολοκληρωμένο σύστημα συλλογής και επεξεργασίας στερεών αστικών αποβλήτων στη Γαλικία και προβλέπει την πραγματοποίηση εκστρατείας ευαισθητοποίησης που θα περιλαμβάνει δημοσιότητα, τόσο στατική όσο και σε μέσα ενημέρωσης, φυλλάδια και έντυπο υλικό, αποστολές μέσω του ταχυδρομείου καθώς και τομεακές ενέργειες.

Επίσης, και στα πλαίσια του ίδιου προγράμματος, θα τοποθετηθούν κατά τη διάρκεια μιας περιόδου τριών ετών "περιβαλλοντικές νησίδες" για κάθε 500 κάτοικους, στις οποίες θα υπάρχουν κάδοι για την επιλεκτική συλλογή γυαλιού, χαρτιού-χαρτονιού και πλαστικών, καθώς και μπαταριών και άλλων τοξικών αποβλήτων. Τέλος, προβλέπεται η εγκατάσταση δέκα σημείων συγκέντρωσης απορριμμάτων (puntos limpios) για την κεντρική διαχείριση των συλλεγόμενων υλικών κατά τη διάρκεια της επιλεκτικής συλλογής. Τα σημεία αυτά συγκέντρωσης θα διαθέτουν: συμπιεστή χαρτιού-χαρτονιού, κλειστό κάδο για τη μεταφορά χαρτιού-χαρτονιού, χοάνη εκφόρτωσης γυαλιού, ανοικτό κάδο για τη μεταφορά γυαλιού και φορτηγό τύπου ampliroll.

Το έργο, που χρηματοδοτείται μέσω του Ταμείου Συνοχής, περιλαμβάνει την κατασκευή του συνόλου των απαιτουμένων εγκαταστάσεων για την κεντρική διαχείριση στην κοινότητα Cerceda, την επιλογή του προορισμού, την ανακύκλωση και την απομάκρυνση του απορριπτόμενου μέρους των ΣΑΑ. Οι υπόλοιπες εγκαταστάσεις και υποδομές που συνθέτουν το σχέδιο διαχείρισης των ΣΑΑ στη Γαλικία θα τύχουν των ίδιων συνθηκών δημόσιας στήριξης (οικονομικής, τεχνικής και διαχείρισης) με αυτές που χρηματοδοτούνται από το Ταμείο Συνοχής, με στόχο την ισόρροπη ανάπτυξη του συνόλου του εν λόγω σχεδίου.

Οι εγκαταστάσεις που αποτελούν αντικείμενο χρηματοδότησης του Ταμείου Συνοχής, δυνάμει της παρούσας απόφασης, είναι οι ακόλουθες:

α) Εννέα σταθμοί μεταφόρτωσης στη Ribadumia, στο Poriño, στη Silleda, στη Vilaboa, στο Ferrol, στο Lugo, στο Viveiro, στο Ourense και στη A Rua. Στους σταθμούς μεταφόρτωσης πραγματοποιείται η μεταφορά των ΣΑΑ από τα οχήματα κατ' οίκον συλλογής σε χοάνες, όπου υποβάλλονται σε συμπίεση για τα τοποθετηθούν σε κλειστούς απορριμματοδέκτες (containers).

β) Κάθε συγκρότημα συμπίεσης αποτελείται από τα ακόλουθα στοιχεία:

- χοάνη

- κύλινδρο προώθησης

- αυτόματο μηχανισμό μετακίνησης των απορριμματοδεκτών.

Οι εγκαταστάσεις βρίσκονται στο εσωτερικό κλειστού βιομηχανικού κτιρίου με στόχο την απόσβεση του θορύβου.

γ) Μονάδα ανακύκλωσης, επεξεργασίας και παρασκευής καυσίμου, αποτελούμενη από δύο γραμμές που έχουν σχεδιαστεί για την επεξεργασία 40 τόνων ΣΑΑ η κάθε μία.

Απαιτείται η κατασκευή τάφρων παραλαβής και εισόδου καθώς και κτιρίων για την επεξεργασία ογκωδών αντικειμένων, τη συμπίεση χαρτιού και χαρτονιού, την αποθήκευση του ανακυκλωμένου υλικού και τη συμπίεση πλαστικών, τον λειοτεμαχισμό αντικειμένων μικρού μεγέθους, δύο πύργων μεταφοράς και ενός κτιρίου αποθήκευσης του παραγόμενου από τα απορρίμματα καυσίμου.

Η μονάδα περιλαμβάνει τις ακόλουθες φάσεις:

- παραλαβή και διαχωρισμός των ογκωδών αντικειμένων,

- άνοιγμα σάκων και προσθήκη ασβέστου,

- ξήρανση αντικειμένων μεγάλου μεγέθους,

- ανακύκλωση και διαχωρισμός μετάλλων,

- λειοτεμαχισμός μικρών και μεγάλων αντικειμένων,

- διαχωρισμός αδρανών στη γραμμή αντικειμένων μεγάλου μεγέθους και στη γραμμή αντικειμένων μικρού μεγέθους,

- αποθήκευση του καυσίμου που παράγεται από τα απορρίμματα.

δ) Μονάδα συμπαραγωγής

Η ξήρανση των ΣΑΑ, τόσο των μικρού όσο και των μεγάλου μεγέθους, πραγματοποιείται χρησιμοποιώντας είτε την ενέργεια από την έξοδο αερίων των κινητήρων, είτε από την ενέργεια των εξαγόμενων αερίων από τους αεριοστρόβιλους.

Η εγκατάσταση ως εκ τούτου παράγει ηλεκτρική ενέργεια και αξιοποιεί τα απορριπτόμενα αέρια, τα οποία προέρχονται από τέσσερις κινητήρες ή έναν αεριοστρόβιλο 22 MW, για την ξήρανση των ΣΑΑ.

Η εγκαταστημένη ισχύς είναι, στην περίπτωση της χρησιμοποίησης των κινητήρων, 21,6 MW και του αεριοστροβίλου, 22 MW.

Οι κινητήρες και οι εναλλάκτες τοποθετούνται σε στεγασμένο χώρο 1000 m2 ο οποίος διακρίνεται σε τρείς ζώνες, ζώνη κινητήρα, ζώνη λίπανσης και ζώνη συντήρησης, αίθουσα ελέγχου και ηλεκτρική μονάδα. Για την πραγματοποίηση των εργασιών συντήρησης διατίθεται γερανογέφυρα 3,2 τόνων.

ε) Θερμοηλεκτρικός σταθμός

Ο θερμοηλεκτρικός σταθμός έχει σχεδιαστεί για την καύση καυσίμου παραγόμενου από απορρίμματα, τα οποία προέρχονται από τη μονάδα ανακύκλωσης, επεξεργασίας και παρασκευής του καυσίμου. Για τον σκοπό αυτό προβλέπονται δύο γραμμές αποτέφρωσης, ανεξάρτητες μεταξύ τους, αποτελούμενες βασικά από κάμινο-λέβητα και σύστημα καθαρισμού των αερίων. Ο παραγόμενος ατμός από κάθε μία από τις δύο γραμμές τροφοδοτεί μια μοναδική στροβιλογεννήτρια δυναμικότητας 49 MW.

Επιλέχθηκε η τεχνολογία ρευστής ρέουσας κλίνης, μετά την εκπόνηση σημαντικών συγκριτικών τεχνικών μελετών με άλλες τεχνολογίες μεταξύ των οποίων διακρίνονται η των εσχάρων, αναβράζουσας ρευστής κλίνης, περιστροφικής ρευστής κλίνης κ.λπ.

Με βάση την τεχνολογία της ρευστής ρέουσας κλίνης, ρυθμίζονται τα μέγιστα επίπεδα εγκεκριμένων εκπομπών, με διάφορες τεχνικές καθαρισμού των εκλυόμενων αερίων.

Ο θερμοηλεκτρικός σταθμός θα σχεδιαστεί σύμφωνα με την προμηθεύουσα εταιρεία Kvaerner, η οποία προτείνει στα πλαίσια της τεχνολογίας του ρέοντος υγρού, ορισμένες αλλαγές σχεδιασμού και καθαρισμού των εκλυόμενων αερίων σύμφωνα με την εμπειρία της στον εν λόγω τομέα και πάντοτε τηρώντας τους σχετικούς με την καύση και την εκπομπή αερίων κανονισμούς.

Τα απαραίτητα κτίρια για τη στέγαση του εξοπλισμού είναι τα κτίρια των λεβήτων, το μηχανοστάσιο των στροβίλων, το αντιλιοστάσιο, το κτίριο γραφείων, υπηρεσιών, αποθηκών και εργαστηρίων, το φυλάκιο ελέγχου, και το κτίριο αντλιών και επεξεργασίας του νερού.

Όσον αφορά τις εκπομπές θα πρέπει να τεθεί σε λειτουργία ένα συνεχές σύστημα ανάλυσης, με στόχο τον έλεγχο της διαδικασίας της αποτέφρωσης και για την εγγύηση της τήρησης των ακόλουθων οδηγιών:

- 84/360/ΕΟΚ σχετικά με την καταπολέμηση της ατμοσφαιρικής ρύπανσης από βιομηχανικές εγκαταστάσεις,

- 85/203/ΕΟΚ σχετικά με τις προδιαγραφές της ποιότητας του αέρα για το διοξείδιο του αζώτου,

- 80/779/ΕΟΚ περί των οριακών τιμών και των ενδεικτικών τιμών της ποιότητας της ατμοσφαίρας για το διοξείδιο του θείου και τα αιωρούμενα σωματίδια,

- 88/609/ΕΟΚ για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης,

- 89/369/ΕΟΚ σχετικά με την πρόληψη της ατμοσφαιρικής ρύπανσης που προκαλείται από τις νέες εγκαταστάσεις καύσης αστικών απορριμμάτων,

- 93/76/ΕΚ για τον περιορισμό των εκπομπών του διοξειδίου του άνθρακος με τη βελτίωση της ενεργειακής απόδοσης.

Τα αποτελέσματα των αναλύσεων των εκπομπών θα είναι στη διάθεση των κατοίκων μέσω ενημερωτικών πινακίδων που θα τοποθετηθούν στο κέντρο διαχείρισης ή με οποιοδήποτε άλλο κατάλληλο μέσο ενημέρωσης.

Ιδιαίτερα, όσον αφορά τις διοξίνες και τα φουράνια, θα πρέπει να προβλεφθούν κατάλληλοι καταλύτες ως μέρος των εγκαταστάσεων. Θα πρέπει να πραγματοποιείται μηνιαία ανάλυση των διοξινών και των φουρανίων με στόχο την επαλήθευση της καλής λειτουργίας της καταλυτικής διεργασίας.

Το αποτέλεσμα των αναλύσεων θα πρέπει να είναι διαθέσιμο στους πολίτες.

6. Στόχοι

6.1. Γενικοί στόχοι

Η θεραπεία της ελλιπούς και της ελλειμματικής κατάστασης της επεξεργασίας των ΣΑΑ στη Γαλικία, μέσω της θέσης σε λειτουργία ενός συνόλου πολύπλοκων εγκαταστάσεων για τη διαχείριση των ΣΑΑ, που θα συμβάλλουν στη προστασία της υγείας των κατοίκων, της ποιότητας του περιβάλλοντος και την επίτευξης καλύτερης αξιοποίησης των αποβλήτων.

Επίσης, το συμπληρωματικό πρόγραμμα ελαχιστοποίησης, επαναχρησιμοποίσης, επιλεκτικής συλλογής και ανακύκλωσης των ΣΑΑ θα ολοκληρώσει τους στόχους που τίθενται από το παρόν έργο ώστε να επιτευχθεί η ανάκτηση στην πηγή των διαφόρων υλικών που είναι ανακτήσιμα σύμφωνα με τα προβλεπόμενα από τις κοινοτικές οδηγίες, πριν φθάσουν στο περιβαλλοντικό συγκρότητα της Cerceda.

Ο γενικός αυτός στόχος επιτυγχάνεται μέσω της επίτευξης διάφορων δευτερευόντων στόχων μεταξύ των οποίων αναφέρονται:

- η βελτιστοποίηση της μεταφοράς των ΣΑΑ που δεν έχουν συγκομισθεί βάσει της επιλεκτικής συλλογής, μέχρι τις εγκαταστάσεις επεξεργασίας,

- κεντρική διαχείριση της επιλογής του προορισμού και της φάσης απομάκρυνσης των κλασμάτων των απορριμμάτων των ΣΑΑ σε ενιαίο σημείο επεξεργασίας αξιοποιώντας τα πλεονεκτήματα της οικονομίας κλίμακας,

- συμπληρωματκή αξιοποίηση των ΣΑΑ μέσω της επιλογής του προορισμού και της επακόλουθης ανακύκλωσης,

- αξιοποίηση των ΣΑΑ που δεν δύνανται πλέον να ανακυκλωθούν, ούτε να επαναχρησιμοποιηθούν μέσω της τελικής τους διάθεσης, μετασχηματίζοντάς τα σε ηλεκτρική ενέργεια.

6.2. Ειδικοί στόχοι

Ποσοστό ανακύκλωσης κάθε υλικού σύμφωνα με το σχέδιο διαχείρισης ΣΑΑ στη Γαλικία

ΔΙΑΧΩΡΙΣΜΟΣ ΣΤΗΝ ΠΗΓΗ

>ΘΕΣΗ ΠΙΝΑΚΑ>

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

Ο δείκτης οικονομικής αποδοτικότητας ανέρχεται σε 31,59 % για περίοδο ζωής του έργου ίση με 28 έτη.

Στις δαπάνες περιλαμβάνονται οι επενδύσεις και το κόστος εκμετάλλευσης και συντήρησης.

Στα οφέλη περιλαμβάνονται:

- έσοδα από πώληση προϊόντων και παραπροϊόντων (χαρτί, γυαλί, ενέργεια, κ.λπ.),

- εξοικονόμηση δαπανών για τη διαχείριση των αποβλήτων λόγω της θέσης σε λειτουργία του έργου,

- εξοικονόμηση πρώτων υλών, φυσικών πόρων και ενεργείας λόγω της θέσης σε λειτουργία των επιλογών ανακύκλωσης,

- εξοικονόμηση δαπανών για τη διαχείριση της ρύπανσης του εδάφους και των υδάτων που προκαλείται από τα στραγγίσματα των χώρων διάθεσης,

- ανάκτηση εδαφών για άλλες εναλλακτικές λύσεις ως συνέπεια του σφραγίσματος των χώρων διάθεσης,

- εξοικονόμηση ενέργειας λόγω παραγωγής της μέσω της συμπαραγωγής,

- εξοικονόμηση καύσιμων πρώτων υλών από την αξιοποίηση των ΣΑΑ,

- εξοικονόμηση περιβαλλοντικών δαπανών λόγω της μείωσης των εκπομπών.

Στα αποτελέσματα της ανάλυσης κόστους-ωφελείας πρέπει να προσθέτουν άλλα κοινωνικά οφέλη, άυλα ή μη ποσοτικοποιήσιμα, όπως τα ακόλουθα:

- ελαχιστοποίηση των κινδύνων για το περιβάλλον και των ρυπαντικών διεργασιών,

- βελτίωση της υγιεινής και της ασφάλειας της δημόσιας υγείας,

- διατήρηση δασικών πόρων (για κάθε τόνο ανακτώμενου χαρτιού αποφεύγεται η υλοτόμηση 14 δένδρων),

- ολική απομάκρυνση των εκπομπών μεθανίου στους χώρους διάθεσης,

- καθιέρωση της εξοικονόμησης ενέργειας,

- καθιέρωση έργων για βιώσιμη κοινωνικοοικονομική ανάπτυξη λόγω της διόρθωσης ιστορικών περιβαλλοντικών ελλειμμάτων,

- βελτίωση της ποιότητας της ζωής,

- ευαισθητοποίηση και συνεργασία των πολιτών στις πολιτικές στήριξης της ανακύκλωσης,

- μείωση των ανεξέλεγκτων χώρων διάθεσης με επακόλουθη βελτίωση του περιβάλλοντος και του τοπίου,

- δημιουργία και στήριξη της απασχόληση.

9. Εκτίμηση περιβαλλοντικών επιπτώσεων

Το έργο συμβάλλει στους ακόλουθους περιβαλλοντικούς στόχους που περιλαμβάνονται στο πέμπτο πρόγραμμα δράσης:

- διατήρηση, προστασία και βελτίωση της ποιότητας του περιβάλλοντος,

- συμβολή στην προστασία της υγείας του ανθρώπου,

- εξασφάλιση της συνετής και ορθολογικής χρησιμοποίησης των φυσικών πόρων.

Τα ΣΑΑ που δεν δύνανται να επαναχρησιμοποιηθούν, ούτε να ανακυκλωθούν γιατί δεν διαχωρίστηκαν στην πηγή, δύνανται να εισέλθουν στη διαδικασία της ανακύκλωσης κατά το διαχωρισμό στη μονάδα που κατασκευάζεται για το σκοπό αυτό. Με τα υπόλοιπα ΣΑΑ που δεν μπορούν να επαναχρησιμοποιηθούν ούτε να ανακυκλωθούν θα παρασκευαστεί καύσιμο παραγόμενο από απορρίμματα για τον μετασχηματισμό του σε ηλεκτρική ενέργεια στις σύγχρονες εγκαταστάσεις που σχεδιάζονται για τον σκοπό αυτό τηρώντας, ανά πάσα στιγμή, τις αυστηρότερες των περιβαλλοντικών απαιτήσεων. Κατά τον τρόπο αυτό συμβάλλει στην διατήρηση των φυσικών πόρων, διατηρώντας, προστατεύοντας, και βελτιώνοντας τη ποιότητα του περιβάλλοντος.

Το έργο αντιπροσωπεύει μια γενική περιβαλλοντική βελτίωση για τη Γαλικία σε βασικά ζητήματα όπως το τοπίο, ο υδροφόρος ορίζοντας και η ρύπανση της ατμόσφαιρας, μειώνοντας αισθητά την παραγωγή διοξινών, μεθανίου, κ.λπ., που παράγονται κατά τις αναρίθμητες ανεξέλεγκτες καύσεις που λαμβάνουν χώρα στους χώρους διάθεσης. Εκληρώνεται η οδηγίας 89/369/ΕΟΚ.

10. Κόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/048

1. Τίτλος του έργου:

Ανάκτηση υδάτινων ρευμάτων, διαχωρισμός ομβρίων και σημειακές παρεμβάσεις στο αποχετευτικό δίκτυο του Vigo

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Consellería de Política Territorial,

Obras Públicas y vivienda

3.2. Διεύθυνση: Edificios Administrativos de San Caetano

4. Τόπος του έργου

4.1. Κράτος μέλος: Ισπανία

4.2. Περιφέρεια: Γαλικία

5. Περιγραφή του έργου

Το έργο "Ανάκτηση υδάτινων ρευμάτων, διαχωρισμός ομβρίων και σημειακές παρεμβάσεις στο αποχετευτικό δίκτυο του Vigo" περιλαμβάνει ομάδα έργων που προβλέπει την κατασκευή μιας σειράς απαραίτητων παρεμβάσεων για την επίτευξη της συνολικής εξυγίανσης μιας ευρύτερης περιοχής της Κοινότητας του Vigo. Επιπλέον η βελτίωση της επεξεργασίας των λυμάτων στο σταθμό επεξεργασίας, μέσω του διαχωρισμού των ομβρίων από τα υγρά απόβλητα, αποφεύγοντας την υπερφόρτιση της παροχής και εξορθολογίζοντας τη λειτουργία των εγκαταστάσεων.

Έργο αριθ. 1: Ανάκτηση των υδάτων έκπλυσης των φίλτρων του σταθμού επεξεργασίας πόσιμου ύδατος

Τα ύδατα έκπλυσης των υφιστάμενων φίλτρων άμμου στο σταθμό επεξεργασίας πόσιμου ύδατος του Casal σήμερα διατίθενται άμεσα στο δίκτυο αποχέτευσης, χωρίς καμιά επεξεργασία.

Ως βέλτιστη λύση προτείνεται η κατασκευή κτιρίου ξήρανσης για τις ταινιοφιλτροπρεσες και για τον αντίστοιχο εξοπλισμό αποθήκευσης και δοσομέτρησης των αντιδραστηρίων, που θα χωροθετηθεί εντός του γηπέδου του ΣΕΠΥ, σε γειτονικό κτίριο.

Με την προτεινόμενη παρέμβαση αποφεύγεται η άφιξη του ρυπαντικού φορτίου στον ΣΕΥΑ, βελτιώνεται η υδραυλική λειτουργία των συλλεκτήριων αγωγών και δίνεται η δυνατότητα ανάκτησης των υδάτων έκπλυσης μέσω της επιστροφής τους στην είσοδο της εγκατάστασης για την ανάμειξή τους με το ανεπεξέργαστο νερό, δίνοντας έτσι τη δυνατότητα μεταγενέστερης επεξεργασίας τους.

Έργο αριθ. 2: Εκτροπή ομβρίων στην Plaza de América

Η συμβολή μιας σειράς οδών στην Plaza de América (νευραλγικό σημείο της Vigo) και η παρουσία μιας κάτω διάβασης με ανεπαρκή αποστράγγιση ομβρίων προκαλεί την είσοδο των ομβρίων στο γενικό δίκτυο αποχέτευσης. Όταν επέρχεται το επίπεδο κορεσμού προκαλούνται σοβαρές πλημμύρες που επιβάλλουν την προσωρινή απαγόρευση της κυκλοφορίας, με τις επακόλουθες οχλήσεις για τους κατοίκους.

Προτείνεται η κατασκευή συλλεκτήριου αγωγού μήκους 950 m και διαμέτρου 800 mm, ειδικά για τα όμβρια, που θα δώσει τη δυνατότητα εκρότισης απευθείας στο λιμάνι, πλησίον της θέσης Bouzas.

Έργο αριθ 3: Σημειακές παρεμβάσεις για τη βελτίωση του αποχετευτικoύ δικτύου στον οικιστικό πυρήνα του Vigo

Η αποχετευτική υποδομή στον οικιστικό πυρήνα του Vigo υποφέρει από μια σειρά σημαντικών ελλείψεων λόγω της παλαιότητάς του και η καταπόνηση από την κυκλοφορία προκαλεί ρωγμές, διηθήσεις, ρύπανση του υπεδάφους κ.λπ.

Τα προς κατασκευήν έργα περιλαμβάνουν την αντικατάσταση των τμημάτων του συλλεκτήριου αγωγού που βρίσκεται σε κακή κατάσταση σε συγκεκριμένες περιοχές. Προτείνεται η κατασκευή 14500 m συλλεκτήριων αγωγών διαμέτρου 400 mm, 2500 m διαμέτρου 500 mm και 1500 m διαμέτρου 800 mm σε διάφορες οδούς της παλαιάς πόλης, δεδομένου ότι στο τμήμα αυτό βρίσκεται το σε κακή κατάσταση αποχετευτικό δίκτυο.

Έργο αριθ. 4: Αποχέτευση του Polígono de Coia και της περιοχής Balaidos-La Florida

Στην περιοχή που προτείνεται η παρέμβαση υπάρχει σημαντικός αριθμός κατοικιών και θεωρείται μια από τις αναπτυσσόμενες περιοχές της πόλης, γεγονός που καθιστά αναγκαίο τον εξοπλισμό της με τις κατάλληλες εγκαταστάσεις αποχέτυσης.

Προβλέπεται η κατασκευή ενός δικτύου συλλεκτήριων αγωγών αποτελούμενου από 4900 m συλλεκτήριων αγωγών διαμέτρου κάτω των 600 mm, 2000 m συλλεκτήριων αγωγών διαμέτρου άνω των 600 mm και κάτω των 900 mm και 3225 m συλλεκτήριου αγωγού ελλειψοειδούς διατομής διαστάσεων 1200/1800 mm.

Έργο αριθ. 5: Ανάκτηση υδάτινων ρευμάτων και διαχωρισμός ομβρίων

Τα διοικητικά όρια της κοινότητας του Vigo χαρακτηρίζονται από το γεγονός ότι περιλαμβάνουν μια ευρεία αγροτική περιοχή στην οποία κατοικεί σημαντικό ποσοστό του πληθυσμού της, σε μονοκατοικίες. Η ένταξη στο αποχετευτικό δίκτυο των ομβρίων που προέρχονται από την επιφανειακή απορροή στεγών και κήπων προκαλεί μια δραστική μείωση της παροχής των διαφόρων χειμάρρων που συμβάλλουν στον ποταμό Lagares.

Η έκταση του περιαστικού χώρου της πόλης του Vigo έχει ως αποτέλεσμα οι υδάτινοι αποδέκτες να αποτελούν σημαντικό παράγοντα για το τοπίο και το περιβάλλον. Η προτεινόμενη παρέμβαση έχει ως στόχο την αποκατάσταση της φυσικής λειτουργίας των υδάτινων ρευμάτων μέσω της εγκατάστασης υπερχειλιστών για την εκκένωση των ομβρίων, ρυθμίζοντας έτσι την παροχή που διέρχεται από τους συλλεκτήριους αγωγούς, αποφεύγοντας τη λειτουργική κατάρρευση των εγκαταστάσεων άντλησης και επεξεργασίας. Αφετέρου, είναι απαραίτητη η εγκατάσταση γενικών συλλεκτήριων αγωγών, συναρτήσει της παροχής και της κατανομής του πληθυσμού στις υδρολογικές λεκάνες. Τα βασικά μεγέθη του έργων αναφέρονται στον ακόλουθο πίνακα:

>ΘΕΣΗ ΠΙΝΑΚΑ>

Έργο αριθ. 6: Αποκατάσταση των συλλεκτήριων αγωγών της αριστερής όχθης του ποταμού Lagares, διαμόρφωση της όχθης και σημειακές παρεμβάσεις για τον έλεγχο των ομβρίων

Λόγω του ανάγλυφου του εδάφους στο οποίο απλώνεται η πόλη του Vigo, το γενικό αποχετευτικό δίκτυο διαθέτει μια μόνη περιοχή φυσικής συγκέντρωσης των λυμάτων που είναι η κοίτη του ποταμού Lagares.

Η προτεινόμενη παρέμβαση έχει ως στόχο την επεξεργασία διαφόρων τμημάτων του ποταμού Lagares, οι όχθες του οποίου είναι πολύ υποβαθμισμένες, και να επιλύσει το πρόβλημα που δημιουργείται από τα όμβρια που εισέρχονται στο γενικό αποχετευτικό δίκτυο, εγκαθιστώντας μια σειρά υπερχειλιστών κατάλληλα σχεδιασμένων ώστε να επιτρέπεται η εκκένωση των ομβρίων απευθείας στην κοίτη του ποταμού. Έτσι διατηρείται η υδραυλική λειτουργία ων συλλεκτήριων αγωγών της όχθης ώστε να μπορούν να εκπληρώσουν την λειτουργία τους, της μεταφοράς των υγρών αποβλήτων μέχρι την εγκατάσταση επεξεργασίας του Lagares. Αποφεύγεται έτσι η υδραυλική υπερφόρτιση της εγκατάστασης, μειώνεται δραστικά το κόστος λειτουργίας και αποκαθίσταται η φυσική λειτουργία της κοίτης του ποταμού, η οποία είναι η αποστράγγιση των ομβρίων και η χρήση της ως χώρου αναψυχής για τον πληθυσμό.

6. Στόχοι

Η υποβαλλόμενη ομάδα έργων έχει ως βασικό στόχο τη βελτίωση του αποχετευτικού δικτύου της πόλης του Vigo και την ανάκτηση μιας σειράς υδάτινων ρευμάτων που σήμερα είναι υποβαθμισμένα.

Η παρέμβαση αυτή δίνει τη δυνατότητα εξορθολογισμού της λειτουργίας του σταθμού επεξεργασίας υγρών αποβλήτων και μείωσης του κόστους συντήρησης, ταυτόχρονα δε βελτιώνεται αισθητά η κανονικότητα της λειτουργίας και η ποιότητα των υδάτων του αγωγού διάθεσης.

Ως δευτερεύων στόχος δύναται να αναφερθεί η ανάκτηση, για τη χρήση τους από τον τοπικό πληθυσμό, μιας σειράς εκτάσεων που είναι πολύ υποβαθμισμένες και λόγω του αστικού τους χαρακτήρα θα μπορούσαν να θεωρηθούν ως ζώνες αναψυχής.

Ο τελικά επιδιωκόμενος στόχος είναι η εξυγίανση μιας σειράς υποβαθμισμένων περιοχών, με το ελάχιστο δυνατό κόστος και με τη μέγιστη δυνατή κοινωνική ανταποδοτικότητα, τυτόχρονα εκπληρώνοντας τους στόχους της οδηγίας 91/271/ΕΟΚ, που θα πρέπει υποχρεωτικά να εκπληρώσουν τα κράτη μέλη το έτος 2000.

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

α) Πραγματοποιήθηκε ανάλυση κόστους-ωφελείας βάσει των ακολούθων παραδοχών:

- επενδύσεις για ωφέλιμη διάρκεια ζωής 20 ετών,

- οι δαπάνες εκμετάλλευσης και συντήρησης ανέρχονται σε 2,5 % της αρχικής επένδυσης,

- αξιολόγηση του περιβαλλοντικού οφέλους: βελτίωση της ποιότητας των υδάτων και της δημόσιας υγείας,

- αξιολόγηση του κοινωνικού οφέλους: ανάκτηση ζωνών αναψυχής.

β) - Ο δείκτης εσωτερικής αποδοτικότητας (ΔΕΑ) ανέρχεται σε 9 %.

- Η καθαρή παρούσα αξία του συνόλου των έργων ανέρχεται σε 1517,7 εκατομμύρια πεσέτες, σε τιμές 1997 (προεξοφλητικό επιτόκιο 6 %).

γ) Δημιουργία θέσεων εργασίας κατά τις φάσεις:

- κατασκευής

άμεσες: 130,

έμμεσες: 215 (21 μήνες)

- εκμετάλλευσης

άμεσες: 15,

έμμεσες: 40

9. Εκτίμηση περιβαλλοντικών επιπτώσεων

α) Τα έργα αυτά σχετίζονται με τους ακόλουθους στόχους της κοινοτικής δραστηριότητας για το περιβάλλον του αρθρου 130 Ρ:

- διατήρηση, προστασία και βελτίωση της ποιότητας του περιβάλλοντος,

- συμβολή στην προστασία της υγείας του ανθρώπου,

- εξασφάλιση της ορθολογικής χρήσης των φυσικών πόρων.

β) Σε σχέση με τους στόχους του 5ου προγράμματος δράσης, τα έργα της ομάδας αυτής εντάσσονται στους ακόλουθους στόχους που επιδιώκονται από το εν λόγω πρόγραμμα:

- αειφόρος διαχείριση των φυσικών πόρων, μέσω της μείωσης της ρύπανσης των υδατικών πόρων,

- κατάλληλη διαχείριση των υδατικών πόρων,

- βελτίωση της ποιότητα του αστικού περιβάλλοντος,

- αύξηση της δημόσιας υγείας και ασφαλείας.

γ) Το έργο επιδιώκει τον έλεγχο και τη συλλογή των αστικών υγρών αποβλήτων, στα πλαίσια που καθορίζονται από την οδηγία 91/271/ΕΚ για την επεξεργασία των αστικών λυμάτων, και από την ισπανική νομοθεσία με την οποία ενσωματώνεται η οδηγία αυτή στο ισπανικό δίκαιο. Έτσι η προτεινόμενη παρέμβαση αποκαθιστά, από περιβαλλοντική άποψη, μια όχθη ποταμού που σήμερα είναι πολύ υποβαθμισμένη, δημιουργώντας έναν παρόχθιο περίπατο και καταργώντας την άμεση διάθεση λυμάτων στην κοίτη του ποταμού, μειώνοντας το ρυπαντικό φορτίο και επιτρέποντας την αισθητή βελτίωση της ποιότητας των υδάτων.

10. Kόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/049

1. Τίτλος του έργου

Αποχέτευση και επεξεργασία υγρών αποβλήτων σε οργανισμούς τοπικής αυτοδιοίκησης των Βαλεαρίδων Νήσεων

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Conselleria del Medio Ambiente, ordenación del territorio y litoral

3.2. Διεύθυνση: Avda. Gabriel Alomar y Villalonga 33 , E - Palma de Mallorca

4. Τόπος του έργου

4.1. Κράτος μέλος: Ισπανία

4.2. Περιφέρεια: Βαλεαρίδες Νήσοι

5. Περιγραφή του έργου

Έργο αριθ. 1: ΣΕΥΑ του Campos

Τα έργα για την κατασκευή του ΣΕΥΑ του Campos περιλαμβάνουν προεπεξεργασία, που αποτελείται από τα ακόλουθα στοιχεία:

- φρεάτιο άφιξης, διάταξη προστασίας για τη συγκράτηση στερεών και άντληση εισόδου (κεφαλής),

- αυτόματο και αυτοκαθαριζόμενο φίλτρο για τη συγκράτηση μικρόκοκκων στερεών, σε συνδυασμό με πρέσα αφυδάτωσης,

- αμμοσυλλέκτης-λιποσυλλέκτης, που συμπεριλαμβάνει ταξινόμηση άμμων και παχυντή λιπών,

- μέτρηση παροχής,

- βιολογική επεξεργασία με συμβατική ενεργό ιλύ. Θα κατασκευαστούν δυο όμοιες δεξαμενές για αερισμό και χώνευση,

- δευτεροβάθμια καθίζηση σε δύο όμοιες μονάδες κυκλικών δεξαμενών καθίζησης με ξέστρα,

- τριτοβάθμια επεξεργασία διήθησης, δεδομένου ότι προβλέπεται η επαναχρησιμοποίηση των λυμάτων για την άρδευση αγρών και ενός γηπέδου γκόλφ,

- επεξεργασία ιλύος, που αποτελείται από παχυντή βαρύτητας και αφυδάτωση με φυγοκέντρηση,

- κτίριο φίλτρων και ξήρανσης της ιλύος, σε συνδυασμό με αίθουσα ελέγχου και αποδυτήρια-χώρους υγιεινής του προσωπικού.

Έργο αριθ. 2: ΣΕΥΑ της Santa Maria

Το έργο κατασκευής του ΣΕΥΑ της Santa Maria περιλαμβάνει τις ακόλουθες εργασίες:

- αυτόματη διάταξη συγκράτησης στερεών με αυτοκαθαριζόμενα φίλτρα,

- άντληση εισόδου (κεφαλής),

- αμμοσυλλέκτης-λιποσυλλέκτης,

- μετρητής παροχής,

- βιολογική επεξεργασία δύο φάσεων που περιλαμβάνει τις ακόλουθες μονάδες διεργασιών: προαερισμός πρωτοβάθμια καθίζηση, απονιτροποίηση, αερισμός, δευτεροβάθμια καθίζηση, χώνευση ιλύος,

- παχυντής ιλύος,

- αφυδάτωση ιλύος με ταινιοφιλτρόπρεσα,

- φίλτρο εξερχόμενων λυμάτων.

Η εφαρμοζόμενη τεχνική μεθοδολογία για τον καθαρισμό των υγρών αποβλήτων της Santa Maria είναι βιολογική επεξεργασία σε δύο φάσεις αποτελούμενη από τα ανωτέρω περιγραφέντα στοιχεία. Πριν τα εξερχόμενα λύματα οδηγηθούν στα φρεάτια διήθησης, διέρχονται από φίλτρα ώστε να αυξηθεί η ωφέλιμη διάρκεια ζωής των εν λόγω φρεατίων διήθησης.

Έργο αριθ. 3: ΣΕΥΑ του Mahón

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Τα υγρά πρέπει να είναι διαφανή και με ολική απουσία δυσάρεστων οσμών.

Ιλύς: Με το ίδιο κριτήριο, η ιλύς μετά την επεξεργασία πρέπει να έχει τα ακόλουθα χαρακτηριστικά:

>ΘΕΣΗ ΠΙΝΑΚΑ>

Έργο αριθ. 4: Επέκταση ΣΕΥΑ της Ibiza

Ο ΣΕΥΑ της Ibiza αποτελείται βασικά από τις ακόλουθες διεργασίες και μονάδες:

- προεπεξεργασία, στο εσωτερικό κτιρίου με απόσμηση, που αποτελείται από τα ακόλουθα μέρη: φρεάτιο θραύσης, συγκράτηση στερεών, συμπίεση υπολειμμάτων, αμμοσυλλέκτης, λιποσυλλέκτης,

- γραμμή υγρών, στο εσωτερικό κτιρίου με απόσμηση, που αποτελείται από τα ακόλουθα μέρη: άντληση προς φυσικοχημική επεξεργασία σε δύο γραμμές, που αποτελούνται από θάλαμο κροκίδωσης και διαχωριστή παραλλήλων κεκλιμένων πλακών, βιολογικά φίλτρα κοίτης σε τέσσερις γραμμές, μόνο για τον πληθυσμό του χειμώνα, διάθεση σε υποθαλάσσιο αγωγό,

- γραμμή ιλύος, στο εσωτερικό του ίδιου κτιρίου με απόσμηση, που αποτελείται από τα ακόλουθα μέρη, παχυντής ιλύος, αφυδάτωση ιλύος με ταινιοφιλτρόπρεσα, σταθεροποίηση ιλύος με άσβεστο, αποθήκευση ιλύος σε χοάνες.

Η καλύτερη λύση για την ολοκλήρωση της επεξεργασίας στον ΣΕΥΑ της Ibiza, απαιτεί την κατασκευή δύο ακόμη μονάδων διήθησης για 2500 m3/ημέρα εκάστη, οι οποίες σε συνδυασμό με τις τέσσερις υφιστάμενες παρέχουν δυνατότητα επεξεργασίας 15000 m3/ημέρα στην αιχμή, κάνοντας πρόβλεψη στην μελέτη για μελλοντική επέκταση κατά τέσσερις μονάδες ακόμη ώστε να ανέλθει σε 25000 m3/ημέρα (100000 ισοδύναμοι κάτοικοι).

Λαμβάνοντας υπόψη τη θέση του ΣΕΥΑ, εντός του αστικού οικισμού της Ibiza, θεωρείται απαραίτητη η κατασκευή της εγκατάστασης στο εσωτερικό κτίριο που θα διαθέτει την αντίστοιχη εγκατάσταση απόσμησης.

Έργο αριθ. 5: Μονάδα λιπασματοποίησης της Sa Pobla

Η μονάδα λιπασματοποίησης αποτελείται κυρίως από:

α) Ζώνη παραλαβής των προϊόντων:

- πλάστιγγα ζύγισης 16 m × 3 m (60 t) κατάλληλη για τον έλεγχο των διαφόρων οχημάτων μεταφοράς που ενδεχόμενα χρησιμοποιούνται για τη μετακίνηση των υλικών και του παραγόμενου λιπάσματος (compost),

- σύστημα μετακίνησης και μεταφοράς των υλικών με μεταφορικές ταινίες (δυναμικότητα: 50 m3/ώρα),

- αναμίκτης ιλύος (δυναμικότητα: 50 m3/ώρα),

- σιλό αποθήκευσης ιλύος (χωρητικότητα: 85 m3),

- αποθήκευση ξυλώδους-κυτταρινούχου υλικού (στεγασμένη) (χωρητικότητα: 250 m3),

β) Σύστημα λιπασματοποίησης αποτελούμενο από:

- Πρώτη φάση επιταχυμένης λιπασματοποίησης, στεγασμένη, με δέκα δυναμικές αεριζόμενες διώρυγες, εξοπλισμένες με τους αντίστοιχους μηχανισμούς για την ανάμιξη/μεταφορά, καθώς και διατάξεις ελεγχόμενης και ρυθμιζόμενης εμφύσησης αέρα βάσει της μετρούμενης θερμοκρασίας στον όγκο του προς λιπασματοποίηση υλικού.

γ) Εσωτερκή μετακίνηση:

Για τον εν λόγω σκοπό χρησιμοποιούνται δύο φορτωτήρες.

Το λίπασμα που εκφορτώνεται από τις διώρυγες, οδηγείται στον χώρο ωρίμανσης, όπου συσσωρεύεται σε δεξαμενές 20 m × 16 m = 320 m2.

δ) Καθαρισμός:

Η προβλεπόμενη γραμμή καθαρισμού διαθέτει για την τροφοδοσία της φορτωτήρα και περιλαμβάνει:

- χοάνη φόρτωσης χωρητικότητας 25 m3,

- απαγωγέα διπλού κοχλία με διαβροχή των υλικών ή των συσσωματώσεων που σχηματίζονται κατά τη διάρκεια της διεργασίας της ωρίμανσης,

- περιστροφική αυτοκαθαριζόμενη εσχάρα με δύο μονάδες σχαρών με άνοιγμα 25 mm και 10 mm αντιστοίχως,

- συστήματα μεταφορικών ταινιών.

ε) Συστήματα αναρρόφησης και απόσμησης του αέρα:

Το τμήμα της επιταχυμένης λιπασματοποίησης προβλέπεται να στεγαστεί σε κλειστό κτίριο εξοπλισμένο με σύστημα αναρρόφησης και απόσμησης του μολυσμένου αέρα.

Έργο αριθ. 6: Τριτοβάθμιος ΣΕΥΑ στην Ciudadela Sur

α) Λιμνοδεξαμενές ωρίμανσης: θα έχουν χωρητικότητα 50000 m3 και θα καταλαμβάνουν συνολική έκταση 1,8 εκταρίων. Το μέσο βάθος είναι 3 m. Ο πυθμένας αδιαβροχοποιείται με συνθετική μεμβράνη πάχους 1,2 mm και προστατεύεται από την εσωτερική πλευρά με φίλτρο από γεωύφασμα.

β) Καταθλιπτικός αγωγός: κατασκευάζεται δεξαμενή άντλησης, χωρητικότητας 200 m3, με ωφέλιμες διαστάσεις πλευρών 7 m και βάθους 4 m, εξοπλισμένη με τρείς αντλίες.

Έργο αριθ. 7: ΣΕΥΑ με τριτοβάθμια επεξεργασία στο Soller

α) Προβλέπεται η κατασκευή δεξαμενής πριν από τον καθαρισμό, χωρητικότητας 2000 m3. Η δεξαμενή αυτή θα εκσκαφεί και θα σχηματιστούν πρανή από τις εκσκαφείσες γαίες και θα στεγανοποιηθεί.

β) Προτείνεται η εγκατάσταση τριτοβάθμιας επεξεργασίας που βασίζεται στην ακόλουθη γραμμή:

- εσχάρωση, με στατικές εσχάρες ανοίγματος 0,5 mm,

- κροκίδωση με χλωριούχο σίδηρο, που περιλαμβάνει δεξαμενές για 10 ημέρες,

- διήθηση μέσω άμμου, με συστοιχία φίλτρων,

- χλωρίωση, συμπεριλαμβανομένης προχλωρίωσης στα 6 ppm και μεταχλωρίωσης στο 1 ppm, συμπεριλαμβανομένου πύργου προσρόφησης.

Περιλαμβάνονται επίσης κτίριο ελέγχου, με κέντρο ελέγχου, γραφεία, αποδυτήρια, εργαστήριο, συνεργείο, κ.λπ.

γ) Λιμνοδεξαμενές αποθήκευσης: θα κατασκευασθεί λιμνοδεξαμενή αποθήκευσης, μέσου βάθους 5 m, με συνολική χωρητικότητα 12000 m3, που επιτρέπει χρόνο παραμονής τριών ημερών.

δ) Οι αγωγοί είναι μήκους 2100 m και 1250 m.

Κατασκευάζονται δύο δίκτυα άρδευσης με δυνατότητα παροχής 2000 m3/ημέρα έκαστο. Αποτελούνται από κεντρικό αγωγό μήκους 732 μέτρων και έξι δευτερεύοντες αγωγούς μήκους 632 m.

Έργο αριθ. 8: ΣΕΥΑ Τριτοβάθμιας επεξεργασίας στη Cala Ratjada

α) Προηγμένη τριτοβάθμια επεξεργασία με κροκίδωση-διήθηση:

- εσχάρωση, με στατικές εσχάρες ανοίγματος 0,5 mm,

- κροκίδωση με χλωριούχο σίδηρο, που περιλαμβάνει δεξαμενές για 10 ημέρες,

- διήθηση μέσω άμμου, με συστοιχία φίλτρων,

- χλωρίωση, συμπεριλαμβανομένης προχλωρίωσης στα 6 ppm και μεταχλωρίωσης στο 1 ppm, συμπεριλαμβανομένου πύργου προσρόφησης.

Περιλαμβάνονται επίσης κτίριο ελέγχου, με κέντρο ελέγχου, γραφεία, αποδυτήρια, εργαστήριο, συνεργείο, κ.λπ.

Η δυναμικότητα της μονάδας αυτής είναι 6750 m3/ημέρα, που είναι η παροχή σχεδιασμού του ΣΕΥΑ μετά την επέκταση των εγκαταστάσεων.

β) Αντλιοστάσιο: Τα επεξεργασμένα στη μονάδα κροκίδωσης λύματα οδηγούνται προς την αρδευόμενη περιοχή μέσω αντλιοστασίου χωρητικότητας 300 m3.

γ) Καταθλιπτικός αγωγός μήκους 4350 m.

Έργο αριθ. 9: ΣΕΥΑ Τριτοβάθμιας επεξεργασίας στη Cala d'Or

Πρόκειται για εγκαταστάσεις για την άρδευση χώρων πρασίνου και δημόσιων κήπων:

α) Τριτοβάθμια επεξεργασία με κροκίδωση-διήθηση.

Προτείνεται εγκατάσταση τριτοβάθμιας επεξεργασίας που βασίζεται στην ακόλουθη γραμμή:

- Εσχάρωση, με στατικές εσχάρες ανοίγματος 0,5 mm,

- Κροκίδωση με χλωριούχο σίδηρο, που περιλαμβάνει δεξαμενές για δέκα ημέρες,

- διήθηση μέσω άμμου, με συστοιχία φίλτρων,

- χλωρίωση, συμπεριλαμβανομένης προχλωρίωσης στα 6 ppm και μεταχλωρίωσης στο 1 ppm, συμπεριλαμβανομένου πύργου προσρόφησης,

β) Λιμνοδεξαμενή αποθήκευσης: Κατασκευάζεται λιμνοδεξαμενή αποθήκευσης, για τα λύματα που έχουν επεξεργαστεί με κροκίδωση-διήθηση, μέσου βάθους 5 m, συνολικής χωρητικότητας 4200 m3.

γ) Για την άρδευση αστικών περιοχών θα ολοκληρωθεί το σύστημα με αγωγούς μήκους 200 m.

6. Στόχοι

Η γενική ακολουθούμενη στρατηγική σε όλα τα έργα είναι η επίτευξη του καθαρισμού των λυμάτων σε επίπεδα BAO, αιωρούμενων στερεών κ.λπ., σύμφωνα με τα καθοριζόμενα στις ευρωπαϊκές οδηγίες και επιπλέον να περιληφθεί στη βιολογική επεξεργασία η απομάκρυνση θρεπτικών υλών και τέλος να μειωθεί, σύμφωνα με την οδηγία, η συγκέντρωση του φωσφόρου μέσω φυσικοχημικής επεξεργασίας και τελικής διήθησης για την επίτευξη διαφόρων στόχων:

1. τα διατιθέμενα στη θάλασσα λύματα να μην προκαλούν προβλήματα στην τουριστική βιομηχανία, ούτε να ασκούν πιέσεις που να περιορίζουν την οικολογική ισορροπία·

2. τα λύματα που διατίθενται μέσω διήθησης στο υπέδαφος, να βρίσκονται στις καλύτερες δυνατές συνθήκες ώστε τα υπόγεια ύδατα να μπορούν να επαναχρησιμοποιηθούν και να χρησιμοποιηθούν για την ύδρευση·

3. επαναχρησιμοποίηση των υδάτων για άρδευση, κυρίως δημόσιων κήπων.

Αφετέρου θα χρησιμοποιηθεί η πλεονάζουσα ιλύς από τις εγκαταστάσεις καθαρισμού, χωρίς να σταλεί σε χώρους υγειονομικής ταφής, αλλά για γεωργικούς σκοπούς.

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

α) Πραγματοποήθηκε ανάλυση κόστους-ωφελείας βάσει των ακολούθων παραδοχών:

- επενδύσεις για ωφέλιμη διάρκεια ζωής 20 ετών,

- δαπάνες εκμετάλλευσης και συντήρησης,

- χρέωση για την επεξεργασία των υδάτων που καλύπτει τις δαπάνες εκμετάλλευσης και συντήρησης,

- αξιολόγηση του περιβαλλοντικού οφέλους: βελτίωση της ποιότητας των υδάτων, της δημόσιας υγείας,

- αξιολόγηση του οικονομικού οφέλους: η επαναχρησιμοποίηση των επεξεργασμένων υδάτων παρέχει μια πηγή εσόδων που συμβάλλει στην ανάκτηση της αρχικής επένδυσης.

β) - Ο δείκτης εσωτερικής αποδοτικότητας κυμαίνεται μεταξύ 5,13 % και 23,73 %.

- Η καθαρή παρούσα αξία του συνόλου των περιλαμβανομένων έργων ανέρχεται σε 1691 εκατομμύρια ισπανικές πεσέτες σε τιμές 1997, με προεξοφλητικό επιτόκιο 5 %.

γ) Δημιουργία απασχόλησης κατά τη διάρκεια των φάσεων:

- κατασκευής:

άμεσες: 180·

έμμεσες: 250 (1,5 έτη),

- εκμετάλλευσης:

άμεσες: 50·

έμμεσες: 30.

9. Εκτίμηση περιβαλλοντικών επιπτώσεων

α) Τα παρόντα έργα συνδυάζονται με τους ακόλουθους στόχους των κοινοτικών δράσεων για το περιβάλλον του άρθρου 130 Ρ:

- τη διατήρηση, προστασία και βελτίωση της ποιότητας του περιβάλλοντος,

- τη συμβολή στην προστασία της υγείας του ανθρώπου,

- την εγγύηση μιας συνετής και ορθολογικής χρησιμοποίησης των φυσικών πόρων.

β) Σε σχέση με τους στόχους του πέμπτου προγράμματος δράσης, τα έργα της παρούσας αίτησης εντάσσονται στους ακόλουθους στόχους που τίθενται από το εν λόγω πρόγραμμα:

- αειφόρος διαχείριση των φυσικών πόρων, μέσω της μείωσης της ρύπανσης των υδατικών πόρων,

- κατάλληλη διαχείριση των υδατικών πόρων,

- βελτίωση της ποιότητας του αστικού περιβάλλοντος,

- αύξηση της δημόσιας υγείας και ασφάλειας.

γ) Τα έργα του προγράμματος επιδιώκουν τον έλεγχο και την συλλογή των αστικών υγρών αποβλήτων, στα πλαίσια που καθορίζονται από την οδηγία 91/271/ΕΚ για την επεξεργασία των αστικών λυμάτων και της ισπανικής νομοθεσίας με την οποία ενσωματώνεται η οδηγία αυτή στο ισπανικό δίκαιο.

Τα έργα περιλαμβάνονται επίσης στην κατηγορία του παραρτήματος II της οδηγίας 85/337/ΕΟΚ.

10. Κόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/051

1. Τίτλος του έργου

Καθαρισμός υγρών αποβλήτων της Castilla La Mancha

2. Οργανισμός αρμόδιος για την υποβολή της αίτησης

2.1. Ονομασία: Direción General de Análisis y Programación, Presupuestaria

2.2. Διεύθυνση: Paseo de la Castellana, 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: J.C.C.M. - Consejeria de Obras Públicas - Direción de Carreteras, obras Hidraúlicas y Transportes

3.2. Διεύθυνση: P. Cristo de la Vega s/n E - 45071 Toledo

4. Τόπος του έργου

4.1. Κράτος μέλος: Ισπανία

4.2. Περιφέρεια: Castilla La Mancha

5. Περιγραφή του έργου

Έργο αριθ. 1: σταθμός καθαρισμού - La Puebla de Montalbán

Πρόκειται για επεξεργασία ενεργοποιημένων λασπών με παρατεταμένη οξείδωση και απομάκρυνση του αζώτου και του φωσφόρου σε έναν βιολογικό αντιδραστήρα περιστρεφόμενου τύπου (carrousel). Οι εν λόγω εγκαταστάσεις περιλαμβάνουν:

α) Έργα εισόδου:

- φρεάτια καθαρισμού,

- φρεάτια στράγγισης αντλιών, υπερχειλιστής ασφάλειας, θάλαμος εισόδου των υγρών με εξαναγκασμένη προσαγωγή,

- εσχάρωση (δύο χωριστά κανάλια) με αυτοκαθαριζόμενες σχάρες,

- διάταξη αμμοσυλλογής-λιποσυλλογής με αερισμό, με κυλιόμενη γέφυρα παλινδρομικού τύπου, επιφανειακή σχάρα για τη λιποσυλλογή και αντλίες για την αναρρόφηση του μίγματος ύδατος και άμμου.

β) Βιολογικός καθαρισμός:

- αγωγός/αντιδραστήρας με περιστρεφόμενο αερισμό,

- δεξαμενή δευτεροβάθμιας καθίζησης (διαμέτρου 20 m), εκκένωση υπερχείλισης και καθίζηση αιωρούμενων σωματιδίων,

- λάσπες: αγωγοί που οδηγούν από τον διεργαστήρα στα φρεάτια στράγγισης αντλιών. Αντλίες για την ανακυκλοφορία της δραστικής λάσπης σε τάφρους οξείδωσης και της λάσπης υπερχείλισης στη δεξαμενή πάχυνσης με βαρύτητα. Η συμπυκνωμένη και ομογενοποιημένη λάσπη αποξηραίνεται σε μηχανή φυγοκέντρησης.

γ) Λοιπές εγκαταστάσεις:

- βιομηχανικό κτίριο και εγκαταστάσεις ελέγχου,

- κτιριακές εγκαταστάσεις για την προεπεξεργασία.

δ) Εκμετάλλευση:

- εξοπλισμένο εργαστήριο (μετρητής pH και μετρητής διαλυμένου Ο2), εξοπλισμός για τον καθορισμό της μάζας των στερεών,

- εξοπλισμός για την προστασία από τις πυρκαγιές και βασικό υλικό ασφάλειας, σύνηθες και ηλεκτρικό,

- εργαστήριο μηχανημάτων και εργαλείων,

- τεχνική βοήθεια.

Έργο αριθ. 2: Εγκατάσταση καθαρισμού - Illescas, Numancia de la Sagra y Yuncos

Πρόκειται για την εγκατάσταση, στα πολεοδομικά κέντρα Illescas, Numancia de la Sagra και Yuncos, συλλεκτήρων και εγκαταστάσεων καθαρισμού υγρών αποβλήτων, οι οποίες λειτουργούν μέσω παρατεταμένης οξείδωσης, με απομάκρυνση θρεπτικών στοιχείων.

α) Συλλογή των υδάτων: το σύστημα συλλογής των υγρών αποβλήτων από τα 3 πολεοδομικά συγκροτήματα, τα οποία καλύπτει το παρόν έργο, είναι μικτό. Επί του παρόντος, ο πληθυσμός που αντιστοιχεί σε εκείνον που εξυπηρετείται από το εν λόγω σύστημα ανέρχεται σε 15600 κατοίκους τον χειμώνα και σε 27000 το θέρος· μελλοντικά ο αντίστοιχος πληθυσμός θα είναι 24400 το χειμώνα και 37200 κατά το θέρος.

Προβλέπεται η συνένωση των συλλεκτών από τα τρία πολεοδομικά συγκροτήματα, με την κατασκευή ενιαίου συλλέκτη από αμιαντοτσιμέντο.

Ο κεντρικός συλλέκτης πρέπει να είναι όχι από τσιμέντο αλλά από αμιαντοτσιμέντο, υλικό που είναι προτιμότερο από άποψη στεγανότητας και είναι λιγότερο πορώδες. Τούτο θα περιορίσει τις απώλειες μειώνοντας παράλληλα τις αποθέσεις στα εξωτερικά τοιχώματα των αγωγών.

β) Επεξεργασία των υδάτων: τα ύδατα θα είναι κυρίως αστικής προέλευσης, με μειωμένη λήψη από τις βιομηχανικές ζώνες του Illescas.

Το σύστημα επεξεργασίας θα συνίσταται στην ενεργοποίηση της ιλύος με παρατεταμένο εξαερισμό σε τάφρους οξείδωσης (περιστρεφόμενο σύστημα) και αφαίρεση των θρεπτικών στοιχείων· χημική κατακρήμνιση του φωσφόρου και νιτροποίηση.

Η ικανότητα προεπεξεργασίας θα είναι πέντε φορές μεγαλύτερη από την μέση παροχή με βάση την υφιστάμενη κατάσταση.

Η εγκατάσταση θα διαθέτει τους ανιχνευτές και τα απαραίτητα μέσα καταγραφής έτσι ώστε να διασφαλίζεται ο πλήρης αυτοματισμός και ο έλεγχος των αποτελεσμάτων της. Θα περιλαμβάνει επίσης ένα εργαστήριο για την πραγματοποίηση των ελάχιστων και επαρκών δοκιμών.

γ) Λάσπη: από τη στιγμή που έχει αποξηρανθεί με πολυηλεκτρολύτες και έχει υποστεί φυγοκέντρηση, η λάσπη διοχετεύεται με μια πρεσομέγγενη σε έναν περιέκτη με τον οποίο μεταφέρεται σε χώρο απόθεσης ή χρησιμοποιείται ενδεχομένως για τη βελτίωση εδαφών εάν από την ανάλυσή τους προκύψει ότι η χρήση αυτή είναι η ενδεδειγμένη.

Έργο αριθ. 3: Las Pedroñeras, Las Mesas, Alberca del Záncara y El Pedernoso

Το έργο συνίσταται στην κατασκευή μιας εγκατάστασης καθαρισμού των υγρών αποβλήτων σε κάθε μια από τις τέσσερις προαναφερθείσες κοινότητες. Το σύστημα καθαρισμού είναι το ίδιο και στις τέσσερις περιπτώσεις, δηλαδή:

α) Γραμμή ύδατος: προβλέπεται μια γραμμή καθόλη τη διάρκεια του έτους, που ενδέχεται να διαχωριστεί σε δύο γραμμές βιολογικής επεξεργασίας κατά τη θερινή περίοδο. Η εν λόγω επεξεργασία περιλαμβάνει:

1. την προεπεξεργασία: θάλαμος εισαγωγής, υπερχειλιστής και φρεάτια διύλισης· λεπτή εσχάρωση· αμμοσυλλογή και λιποσυλλογή· διαχωρισμός ελαίων και λιπών· αφαίρεση της άμμου· μέτρηση της παροχή του μη επεξεργασμένου ύδατος·

2. την βιολογική επεξεργασία: βιολογικός αντιδραστήρας (ένας αγωγός το χειμώνα και δύο το θέρος)· δεξαμενή δευτεροβάθμιας καθίζησης· απορροή του επεξεργασμένου ύδατος.

β) Γραμμή ιλύος που περιλαμβάνει: ανακυκλοφορία της δραστικής λάσπης και άντληση της περίσσειας· πάχυνση με βαρύτητα της σταθεροποιημένης λάσπης· αποξήρανση της λάσπης· αποθήκευση της αποξηραμένης λάσπης· απομάκρυνση της λάσπης σε χώρο απόθεσης.

Έργο αριθ. 4: Εγκατάσταση καθαρισμού στο Mora

Πρόκειται για τον εφοδιασμό της κοινότητας του Mora με το ενδεδειγμένο σύστημα καθαρισμού (Toledo)· προς το σκοπό αυτό, σχεδιάζεται η κατασκευή ενός συλλέκτη 2 km για τη διοχέτευση των υγρών αποβλήτων από το παρόν σημείο απορροής στο χώρο όπου βρίσκεται η εγκατάσταση.

Έργο αριθ. 5: Εγκατάσταση καθαρισμού στο Socuéllamos

Πρόκειται γενικά για την επέκταση του συλλέκτη-απαγωγού μέχρι την εγκατάσταση καθαρισμού και για την κατασκευή εγκατάστασης καθαρισμού των υγρών αποβλήτων, η οποία λειτουργεί σύμφωνα με το συμβατικό σύστημα της δραστικής λάσπης.

α) Τα κυρία στοιχεία της γραμμής ύδατος είναι τα ακόλουθα:

- φρεάτιο άντλησης του μη επεξεργασμένου ύδατος,

- κοσκίνισμα από σχάρα με διάκενα 3 mm,

- αμμοσυλλογή-λιποσυλλογή,

- αγωγός τύπου Parshall με μετρητή της παροχής με υπερήχους,

- βιολογικός αντιδραστήρας δυναμικού 2048 m3, με απομάκρυνση του φωσφόρου και του αζώτου.

Ο φώσφορος απομακρύνεται με την προσθήκη χλωριούχου σιδήρου και το άζωτο με τη δημιουργία ανοξικών ζωνών και την ανακυκλοφορία του μίγματος με αντλίες τοποθετημένες στα τοιχώματα,

- κυκλική δεξαμενή δευτεροβάθμιας καθίζησης διαμέτρου 22 m,

- αποστείρωση.

β) Η γραμμή ιλύος περιλαμβάνει τα ακόλουθα μεικτά συστήματα:

- άντληση για την ανακυκλοφορία της λάσπης,

- άντληση της λάσπης υπερχείλισης προς τη δεξαμενή πρωτοβάθμιας καθίζησης,

- απομάκρυνση της λάσπης από τη δεξαμενή πρωτοβάθμιας καθίζησης (αεροβική χώνευση),

- αεροβική χώνευση σε δεξαμενή αερισμού χωρητικότητας 1765 m3, με σωλήνες διαχύσεως λεπτών φυσαλίδων αέρα,

- άντληση της λάσπης που κατευθύνεται προς τον συμπυκνωτή,

- κυκλική δεξαμενή πάχυνσης με βαρύτητα (διαμέτρου 8 m),

- άντληση της λάσπης προς τη δεξαμενή αποξήρανσης,

- αποξήρανση της συμπυκνωμένης λάσπης με φυγοκέντρηση,

- αποθήκευση της λάσπης σε σιλό.

Έργο αριθ. 6: Villanueva de los Infantes, Alcubillas y Cózar

Το έργο συνίσταται στην κατασκευή εγκατάστασης καθαρισμού υγρών υποβλήτων σε κάθε μία από τις τρεις προαναφερθείσες κοινότητες. Το σύστημα καθαρισμού είναι το ίδιο και στις τρεις περιπτώσεις, δηλαδή:

α) Γραμμή ύδατος: προβλέπεται μία γραμμή καθόλη τη διάρκεια του έτους, η οποία ενδέχεται να διαχωριστεί σε δύο γραμμές βιολογικής επεξεργασίας κατά τη θερινή περίοδο. Η επεξεργασία αυτή περιλαμβάνει:

1. την προεπεξεργασία: δεξαμενή εισαγωγής, υπερχειλιστή και φρεάτια διύλισης· λεπτή εσχάρωση· αμμοσυλλογή και λιποσυλλογή· διαχωρισμό ελαίων και λιπών· απομάκρυνση της άμμου· μέτρηση της παροχής του μη επεξεργασμένου ύδατος·

2. τη βιολογική επεξεργασία: βιολογικός αντιδραστήρας (μία γραμμή το χειμώνα και δύο το θέρος)· δεξαμενή δευτεροβάθμιας καθίζησης· έξοδος του επεξεργασμένου ύδατος.

β) Γραμμή ιλύος που περιλαμβάνει:

- ανακυκλοφορία της δραστικής λάσπης και άντληση της λάσπης υπερχείλισης,

- καθίζηση της σταθεροποιημένης λάσπης,

- αποξήρανση της λάσπης,

- αποθήκευση της αποξηραμένης λάσπης,

- απομάκρυνση της λάσπης σε χώρο απόθεσης.

Έργο αριθ. 7: Ayna, Bogarra, Lietor y Riopar

Το έργο συνίσταται στην κατασκευή εγκατάστασης καθαρισμού υγρών αποβλήτων σε κάθε μία από τις τέσσερις προαναφερθείσες κοινότητες. Το σύστημα καθαρισμού είναι το ίδιο και στις τέσσερις περιπτώσεις, δηλαδή:

α) Γραμμή ύδατος: προβλέπεται μία γραμμή καθόλη τη διάρκεια του έτους, η οποία ενδέχεται να διαχωριστεί σε δύο γραμμές βιολογικής επεξεργασίας κατά τη θερινή περίοδο. Η επεξεργασία αυτή περιλαμβάνει:

1. την προεπεξεργασία: δεξαμενή εισαγωγής, υπερχειλιστή και φρεάτια διύλισης· λεπτή εσχάρωση· αμμοσυλλογή και λιποσυλλογή· διαχωρισμός ελαίων και λιπών· απομάκρυνση της άμμου· μέτρηση της παροχής του μη επεξεργασμένου ύδατος·

2. τη βιολογική επεξεργασία: βιολογικός αντιδραστήρας (μία γραμμή το χειμώνα και δύο το θέρος)· δεξαμενή δευτεροβάθμιας καθίζησης· έξοδος του επεξεργασμένου ύδατος.

β) Γραμμή ιλύος που περιλαμβάνει:

- ανακυκλοφορία της δραστικής λάσπης και άντληση της λάσπης υπερχείλισης,

- καθίζηση της σταθεροποιημένης λάσπης,

- αποξήρανση της λάσπης,

- αποθήκευση της αποξηραμένης λάσπης.

Έργο αριθ. 8: Εγκατάσταση καθαρισμού στο Ocaña

Τα κυριότερα χαρακτηριστικά της εν λόγω εγκατάστασης είναι τα ακόλουθα:

α) Γραμμή ύδατος:

- προεπεξεργασία,

- βιολογική επεξεργασία σε παρατεταμένο αερισμό, που περιλαμβάνει: ανοξική ζώνη· βιολογικό αντιδραστήρα· δευτεροβάθμια καθίζηση και ανακυκλοφορία της λάσπης.

β) Γραμμή ιλύος:

- δεξαμενή πάχυνσης λάσπης,

- χημική συντήρηση της λάσπης,

- αποξήρανση της λάσπης.

Το έργο συνίσταται στην επέκταση του συλλέκτη απορροής των υγρών αποβλήτων κατά 4 km και την κατασκευή εγκατάστασης καθαρισμού λυμάτων στην κοινότητα Ocaña (Toledo), της οποίας ο πληθυσμός που θα εξυπηρετηθεί ανέρχεται σε 12000 κατοίκους.

Εφοδιάζοντας την κοινότητα αυτή με εγκατάσταση δευτεροβάθμιας επεξεργασίας υγρών αποβλήτων, θα αποφευχθούν οι επιπτώσεις στην ποιότητα των υδάτων από τις απορρίψεις των εν λόγω αποβλήτων.

Έργο αριθ. 9: Εγκατάσταση καθαρισμού στο La Roda

Το έργο συνίσταται στην κατασκευή εγκατάστασης καθαρισμού, της οποίας τα κύρια χαρακτηριστικά είναι τα ακόλουθα:

α) Γραμμή ύδατος:

- δεξαμενή εισαγωγής, με υπερχειλιστή και γενικό αγωγό παροχέτευσης,

- φρεάτια διύλισης,

- ανύψωση των υγρών αποβλήτων με αυτόματη άντληση,

- λεπτή εσχάρωση με δύο περιστρεφόμενα κόσκινα, διακένων 1,5 mm· συμπίεση των καταλοίπων,

- αμμοσυλλέκτης και λιποσυλλέκτης με αερισμό,

- μέτρηση και καταγραφή της παροχής· αγωγός τύπου Parshall Flume διατομής 6 ιντσών και μέτρηση με υπερήχους,

- βιολογική επεξεργασία με τη χρησιμοποίηση δραστικής λάσπης με παρατεταμένο αερισμό, με νιτροποίηση και απονιτροποίηση,

- δεξαμενή δευτεροβάθμιας καθίζησης,

- απολύμανση της τελικής απορροής με χλώριο υπό μορφή υποχλωριούχου νατρίου.

β) Γραμμή ιλύος:

- ανακυκλοφορία της δραστικής λάσπης που έχει καθιζάνει στην είσοδο του βιολογικού αντιδραστήρα,

- απομάκρυνση της επιπλέον δραστικής λάσπης,

- αποξήρανση της συμπυκνωμένης λάσπης σε διάταξη φυγοκέντρησης δυναμικού 3 m3/h, μετά από επεξεργασία με πολυηλεκτρολύτη. Η αποξηραμένη λάσπη χρησιμοποιείται ως λίπασμα στη γεωργία ή απορρίπτεται σε χώρο απόθεσης.

Έργο αριθ. 10: Εγκατάσταση καθαρισμού στο Torrijos

Κατασκευή εγκατάστασης καθαρισμού υγρών αποβλήτων στο Torrijos, καθώς και ενός συλλέκτη-απαγωγού. Πρόκειται για επεξεργασία της δραστικής λάσπης με πλήρη οξείδωση και αφαίρεση των θρεπτικών στοιχείων σε βιολογικό αντιδραστήρα περιστρεφόμενου αερισμού. Οι εγκαταστάσεις αυτές περιλαμβάνουν:

α) Έργα εισόδου:

- φρεάτια διύλισης, με εσχάρα στην είσοδο του φρεατίου στράγγισης αντλιών,

- φρεάτιο στράγγισης αντλιών, με βυθιζόμενες αντλίες (2 + 1 R),

- υπερχειλιστή ασφάλειας, θάλαμο εισαγωγής των υγρών με εξαναγκασμένη προσαγωγή. Θάλαμο με διανεμητή σε αγωγούς με σχάρες,

- εσχάρωση (δύο χωριστοί αγωγοί),

- αμμοσυλλέκτη-λιποσυλλέκτη με αερισμό.

β) Βιολογική επεξεργασία:

- αγωγός/αντιδραστήρας με περιστρεφόμενο αερισμό και ανακυκλοφορία της δραστικής λάσπης από τη δεξαμενή δευτεροβάθμιας καθίζησης (διαυγαστήρας),

- αντιδραστήρας 6300 m3,

- διανομείς λεπτών φυσαλίδων μέχρι 700 μονάδων,

- ανιχνευτές για τη μέτρηση του διαλυμένου Ο2, που επιτρέπουν τη ρύθμιση της εισαγωγής του αέρα,

- στροφείς επιφανείας για τη διατήρηση αιωρούμενων των στερεών στο μείγμα, με επιταχυντές ρεύματος (4 σε κάθε δεξαμενή),

- δεξαμενή δευτεροβάθμιας καθίζησης, διαμέτρου 20 m, με ανακυκλοφορία της δραστικής λάσπης προς τον βιολογικό αντιδραστήρα· απομάκρυνση της υπερχείλισης και καθίζηση αιωρούμενων σωματιδίων. Περιφερειακός αγωγός και εκτροπέας για τη συλλογή του διαυγασμένου ύδατος. Σύστημα συσσώρευσης της λάσπης με σχάρες προς την κεντρική τάφρο.

γ) Λάσπη:

Η δραστική λάσπη οδηγείται από τον διαυγαστήρα στο φρεάτιο στράγγισης αντλιών. Αντλίες για την ανακυκλοφορία της δραστικής λάσπης προς τις τάφρους οξείδωσης και για την κυκλοφορία της περίσσιας λάσπης στον συμπυκνωτή με βαρύτητα.

Η ικανότητα ανακυκλοφορίας ποικίλλει ανάλογα με την ποσότητα λάσπης που απαιτείται στον αντιδραστήρα, ενώ διατίθεται προς το σκοπό αυτό εφεδρική αντλία (2 + 1 R).

- Συμπύκνωση της λάσπης

Η υπερχειλίζουσα βιολογική λάσπη υπόκειται σε διαδικασία συμπύκνωσης με βαρύτητα σε κυκλική δεξαμενή που είναι εφοδιασμένη με κεντρικά περιστρεφόμενα πτερύγια· η συμπυκνωμένη λάσπη απομακρύνεται στην κεντρική τάφρο· το επιπλέον τμήμα κατευθύνεται προς την κεφαλή της εγκατάστασης. Η δεξαμενή συμπύκνωσης πρέπει να καλύπτεται.

- Αποξήρανση της λάσπης

Η συμπυκνωμένη και ομογενοποιημένη λάσπη αποξηραίνεται σε διάταξη φυγοκέντρησης που τροφοδοτείται με βιδωτές αντλίες. Εγκατάσταση αυτόματου τροφοδότη με πολυηλεκτρολύτη· αντλίες με έμβολο και διπλή μεμβράνη (1 + 1 R).

δ) Λοιπές εγκαταστάσεις:

- βιομηχανικό κτίριο και κτίριο ελέγχου,

- κτιριακές εγκαταστάσεις για την προεπεξεργασία.

6. Στόχοι

Ο εφοδιασμός των κοινοτήτων με εγκατάσταση καθαρισμού των αστικών υγρών αποβλήτων τους, η οποία θα πληροί τις διατάξεις της οδηγίας 91/271/ΕΟΚ.

Η εγκατάσταση είναι σχεδιασμένη για το ισοδύναμο 160000 κατοίκων περίπου και δύναται να επεξεργαστεί καθημερινό όγκο της τάξης των 30000 m3 ύδατος την ημέρα.

Η προστασία του περιβάλλοντος, ιδίως των υδάτινων πόρων, τόσο των υδάτων επιφανείας όσο και των υπογείων.

>ΘΕΣΗ ΠΙΝΑΚΑ>

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

α) Η ανάλυση του κόστους/ωφελειών επέτρεψε τον καθορισμό των ακόλουθων χαρακτηριστικών:

- επενδύσεις για ωφέλιμη διάρκεια 20 ετών,

- δαπάνες εκμετάλλευσης και συντήρησης,

- τέλη για απορρίψεις και καθαρισμό και τιμολόγιο ύδατος που καλύπτουν τα έξοδα εκμετάλλευσης και συντήρησης των εγκαταστάσεων καθαρισμού,

- αξιολόγηση των περιβαλλοντικών ωφελειών: ποιότητα των υδάτων.

β) Δημιουργία θέσεων απασχόλησης κατά τη φάση εκτέλεσης:

- 330 άμεσες

- 230 έμμεσες

γ) Ο δείκτης εσωτερικής αποδοτικότητας είναι 8 % και η καθαρή παρούσα αξία (επιτόκιο προεξόφλησης 4 %) ανέρχεται σε 2329151 ισπανικές πεσέτες.

9. Εκτίμηση περιβαλλοντικών επιπτώσεων

Η ομάδα έργων συμβάλλει στην κάλυψη των αναγκών σε πόσιμο νερό και προστατεύει την υγεία του πληθυσμού με την ορθολογική χρησιμοποίηση των φυσικών πόρων. Θα επιτρέψει την κοινωνική και οικονομική ανάπτυξη της περιοχής, με παράλληλο σεβασμό στο περιβάλλον.

10. Κόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/052

1. Τίτλος του έργου

Διαχείριση στερεών αστικών αποβλήτων στη Νέα Καστίλη (Castilla-La Mancha)

2. Οργανισμός αρμόδιος για την υποβολή της αίτησης

2.1. Ονομασία: Dirección General de Planificación

2.2. Διεύθυνση: Paseo de la Castellana 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Junta de Comunidades de Castilla-La Mancha Consejería de Agricultura y Medio Ambiente Dirección General del Agua

3.2. Διεύθυνση: C/Pintor Matías Moreno, 4 E - 45071 Toledo

4. Τόπος του έργου

4.1. Κράτος μέλος: Ισπανία

4.2. Περιφέρεια: Νέα Καστίλη (Castilla-La Mancha)

5. Περιγραφή του έργου

5.1. Εγκαταστάσεις επιλεκτικής συλλογής στην ένωση δήμων και κοινοτήτων της Consermancha

Το έργο συνίσταται σε σχέδια παρεμβάσεων που έχουν ως στόχο την κατάργηση και τον έλεγχο των περιοχών ανεξέλεκτης απόθεσης απορριμμάτων, εξοπλίζοντας αφενός μεν τους οργανισμούς τοπικής αυτοδιοίκησης που συμμετέχουν στην ένωση δήμων και κοινοτήτων της Consermancha με απορριμματοδέκτες για τη συλλογή ανακτήσιμων υλικών, και αφετέρου, κατασκευάζοντας 26 κέντρα εθελοντικής προσκόμισης οικιακών αποβλήτων (σημεία συγκέντρωσης απορριμμάτων - puntos limpios).

Ο εξοπλισμός με απορριμματοδέκτες αποτελείται από 200 κάδους για γυαλί, 200 για χαρτί, 200 για πλαστικά και 500 για μπαταρίες. Περιλαμβάνεται επίσης η προμήθεια δύο απορριμματοφόρων οχημάτων.

Όσον αφορά την κατασκευή των σημείων συγκέντρωσης απορριμμάτων, καθένα εξ αυτών περιλαμβάνει μια αποβάθρα φόρτωσης και εκφόρτωσης επαρκών διαστάσεων για την πρόσβαση και τους ελιγμούς των οχημάτων. Κάθε ένα διαθέτει επίσης πέντε απορριμματοδέκτες χωρητικότητας 38 m3, δύο κάδους για λάδια, πέντε για μπαταρίες και έξι για φάρμακα.

Οι οργανισμοί τοπικής αυτοδιοίκησης που συνθέτουν την ένωση δήμων και κοινοτήτων της Consermancha είναι: Alcázar de San Juan, Arenas de San Juan, Argamasilla de Alba, Campo de Criptana, Herencia, Las Labores, Miguel Esteban, Mota del Cuervo, Pedro Muñoz, Puebla de Almoradiel, Puerto Lápice, Quero, Quintanar de la Orden, Santa María de los Llanos, Socuéllamos, El Toboso, Tomelloso, Villacañas, Villafranca de los Caballeros, Villarta de San Juan, Arenales de San Gregorio και οι οικισμοί Alameda de Cervera και Cinco Casas.

5.2. Μονάδα επιλογής επεξεργασίας στερεών αστικών αποβλήτων του Hellín

Η προβλεπόμενη μονάδα αποτελείται από γραμμή διαλογής του ανόργανου κλάσματος των απορριμμάτων και από γραμμή λιπασματοποίησης του οργανικού κλάσματος. Στη συνέχεια δίνεται περιγραφή των βασικών φάσεων προπαρασκευής, ταξινόμησης και επεξεργασίας των επεξεργαζόμενων απορριμμάτων:

Η μηχανική προπαρασκευή των στερεών αστικών αποβλήτων περιλαμβάνει μια προδιαλογή επί μεταφορικής ταινίας με διάφορες θέσεις χειρωνακτικού διαχωρισμού για την επιλογή των ογκωδών αντικειμένων και του γυαλιού που δεν έχει θρυμματιστεί. Στη συνέχεια, γίνεται μηχανική ταξινόμηση με την εκφόρτωση των απορριμμάτων σε κυλινδρικό περιστρεφόμενο κόσκινο, διαστάσεων και ανοίγματος υπολογισμένου για τα χαρακτηριστικά των υποβλήτων, και σύστημα ανοίγματος των σάκων των απορριμμάτων. Το μεγαλύτερο μέρος των απορριμμάτων που δεν διέρχεται από το κόσκινο, περίπου 50 % κατά βάρος, περιέχει στην πλειοψηφία αδρανή απόβλητα (πλαστικά, χαρτί-χαρτόνι, γυαλί, μέταλλα, κ.λπ.). Επί μεταφορικής ταινίας πραγματοποιείται δευτερεύων χειρωνακτικός διαχωρισμός για τη διαλογή διαφόρων αδρανών υλικών, και στη συνέχεια αποθηκεύονται ή συμπιέζονται σε δέματα ή οδηγούνται στην αποθήκη (γυαλί).

Η διαδικασία της λιπασματοποίησης πραγματοποιείται με το κλάσμα που δεν υπερβαίνει το άνοιγμα του περιστροφικού κυλινδρικού κόσκινου της μηχανικής ταξινόμησης. Με φορτωτή μεταφέρονται σε στοίβες τραπεζοειδούς διατομής όπου πραγματοποιείται η αερόβια ζείμωσή τους.

Περιοδικά πραγματοποιείται ανάδευση της οργανικής ύλης και/ή εμφύσηση αέρα για να εγγυάται η παρουσία οξυγόνου.

Επελέγη το σύστημα της υπαίθριας ζύμωσης (διαδικασία που αργεί από έξι έως δέκα εβδομάδες), λόγω της χαμηλής αρχικής επένδυσης, της ευνοϊκής κλιματολογίας της θέσης, της μικρότερης παραγωγής στραγγισμάτων και της μικρής πρόκλησης δυσάρεστων οσμών.

Η αναμενόμενη απόδοση παραγωγής λιπάσματος (compost), που υπολογίζεται βάσει του 48 % του οργανικού κλάσματος προς ζύμωση, ανέρχεται σε 17 % του συνόλου των στερεών αστικών αποβλήτων που εισέρχονται στη μονάδα επεξεργασίας. Οι απώλειες ανέρχονται σε 23 % λόγω υγρασίας και 8 % λόγω απορρίψεων που προορίζονται για κάθε περίπτωση για τον χώρο διάθεσης, μαζί με τις απορρίψεις από τη γραμμή διαλογής του ανόργανου κλάσματος.

Το παραγόμενο λίπασμα τίθεται στη διάθεση των αγροτικών εκμεταλλεύσεων της περιοχής σε πολύ ανταγωνιστική τιμή.

Η υποδομή που συνοδεύει το έργο αποτελείται από:

- κτίρια:

- Βιομηχανοστάσιο με μεταλλικό σκελετό και στέγαση,

- Κτίριο με δομή από μεταλλικά ζευκτρά και ηλεκτροσυγκολήσεις,

- Βοηθητικές κατασκευές (κτίριο συνεργείου-αποθήκης, γραφεία και κτίριο προσωπικού, περίφραξη, φυτικά φράγματα και διαμόρφωση υπαίθριου χώρου),

- προσβάσεις και δαπεδοστρώσεις,

- υδροδότηση,

- ηλεκτροδότηση,

- δίκτυο αποχέτευσης,

- πυροπροστασία.

6. Στόχοι

Γενικοί στόχοι

Εκπλήρωση των προβλεπομένων από το περιφερειακό σχέδιο για τα απόβλητα της Νέας Καστίλης, οι τρείς βασικές γραμμές του οποίου είναι:

1. πρόληψη ή μείωση των απορριμμάτων στην πηγή·

2. επαναχρησιμοποίηση, μέσω της θέσπισης πολιτικών που ευνοούν την μεταγενέστερη χρησιμοποίηση των αρχικών συσκευασιών·

3. ανακύκλωση και αξιοποίηση μέσω της κατά προτεραιότητα εκμετάλλευσης των υλικών που περιλαμβάνονται στα απόβλητα και θα μπορούσαν να επανενταχθούν στη γραμμή παραγωγής,

θέτοντας ως στόχο την πρόληψη και τη μείωση των επιπτώσεων στο περιβάλλον από τις συσκευασίες, καθώς και τη διαχείριση των αποβλήτων.

Ειδικοί στόχοι

Έργο του Hellín: Ανάκτηση, μέσω της λιπασματοποίησης ή της ανακύκλωσης, 50 % των παραγόμενων απορριμμάτων, που αφορά ισοδύναμο πληθυσμό 55000 κατοίκων και 20000 τόνους ετησίως.

Έργο της Consermancha: Μείωση του ποσοστού των αποβλήτων με στόχο την επιμήκυνση της μέσης ωφέλιμης διάρκειας ζωής των χώρων διάθεσης απορριμμάτων.

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

Πραγματοποιήθηκε ανάλυση κόστους ωφελείας για περίοδο 20 ετών, λαμβάνοντας υπόψη τις ακόλουθες οικονομικές ροές:

- Ο αρνητικές ροές (οικονομικό κόστος) περιλαμβάνουν τις αρχικές επενδύσεις και τις δαπάνες, συντήρησης και εκμετάλλευσης της φάσης λειτουργίας.

- Οι θετικές ροές (οικονομικά οφέλη) περιλαμβάνουν:

- Έσοδα από πώληση προϊόντων και παραπροϊόντων (λίπασμα, χαρτί, γυαλί, κ.λπ.).

- Αξιολόγηση της μείωσης της ρύπανσης.

- Έσοδα από τέλη των εγκαταστάσεων προς τους χρήστες.

Αφετέρου, στα αποτελέσματα της ανάλυσης αυτής, πρέπει να προστεθούν άλλα κοινωνικά οφέλη που δεν είναι άμεσα ποσοτικοποιήσιμα και μεταξύ των οποίων ξεχωρίζουν:

- η ελαχιστοποίηση των περιβαλλοντικών κινδύνων και των ρυπαντικών διεργασιών,

- η βελτίωση της υγιεινής και η ασφάλεια της δημόσιας υγείας για ωφελούμενο πληθυσμό 206426 κατοίκων,

- η ευαισθητοποίηση και η συνεργασία των πολιτών στις πολιτικές στήριξης της ανακύκλωσης.

9. Εκτίμηση περιβαλλοντικών επιπτώσεων

α) Τα έργα διαχείρισης στερεών αστικών αποβλήτων ανταποκρίνονται στους στόχους του άρθρου 130 Ρ της συνθήκης για την Ευρωπαϊκή Ένωση, όσον αφορά τη διατήρηση, την προστασία και τη βελτίωση της ποιότητας του περιβάλλοντος και τη συμβολή στην προστασία των ανθρώπων.

Οι ενέργειες αυτές εντάσσονται άμεσα στην κοινοτική πολιτική για το περιβάλλον, δεδομένου ότι παρακολουθούν την εξέλιξη των οδηγιών της Ευρωπαϊκής Ένωσης για το περιβάλλον και ιδίως της οδηγίας 75/442/ΕΟΚ (όπως τροποποιήθηκε από την οδηγία 91/156/ΕΟΚ) για τα στερεά αστικά απόβλητα, και επιπλέον είναι σύμφωνες με το πέμπτο πρόγραμμα (νέα στρατηγική υπέρ του περιβάλλοντος και της αειφόρου ανάπτυξης) όσον αφορά τις ενέργειες για τη μείωση και τη πρόληψη της ρύπανσης των υδατικών πόρων, τη διαχείριση των απορριμμάτων, την υποβάθμιση του αστικού περιβάλλοντος και την εξάντληση των φυσικών πόρων και της βιοποικιλότητας.

Στο ίδιο πνεύμα, η στρατηγική της ομάδας αυτής των έργων ανταποκρίνεται στους στόχους που τίθενται από τον κοινοτικό κανονισμό του Ταμείου Συνοχής και από τις οδηγίες του Πράσινου Βιβλίου για το αστικό περιβάλλον.

Οι ενέργειες που αφορούν την κατασκευή των μονάδων παραλαβής των απορριμμάτων, της μονάδας λιπασματοποίησης και των κέντρων εθελοντικής προσκόμισης και διαλογής των απορριμμάτων έχουν χαρακτήρα κατά κύριο λόγο προληπτικό δεδομένου ότι εντάσσονται στην υλοποίηση ολοκληρωμένων σχεδίων συλλογής και επεξεργασίας, διαρθρώνοντας μεταξύ τους μέσα με τα οποία αποφεύγονται, εξ ορισμού, οι περιβαλλοντικές επιπτώσεις που προκαλεί η ανεξέλεγκτη απόρριψη στερεών αστικών αποβλήτων στο φυσικό περιβάλλον και στο αστικό περιβάλλον.

β) Στην περίπτωση διαχείρισης τοξικών και επικίνδυνων αποβλήτων, οι αρμόδιες αρχές πρέπει να τα αποστείλουν το ταχύτερο δυνατό σε κατάλληλη μονάδα για την επεξεργασία τους.

10. Κόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/053

1. Τίτλος του έργου

Υδρεύσεις 1997 - Έργα ύδρευσης στην υδρογραφική λεκάνη του ποταμού Γουαδιάνα από το φράγμα του Zujar.

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Dirección General de Obras Hidráulicas (Ministerio de Medio Ambiente)

3.2. Διεύθυνση: Paseo de la Castellana 67 E - 28071 Madrid

4. Τόπος του έργου

4.1. Κράτος μέλος: Ισπανία

4.2. Περιφέρεια: Ανδαλουσία

5. Περιγραφή του έργου

5.1. Υδρολογική λεκάνη του ποταμού Γουαδιάνα

5.1.1. Ύδρευση ΜΙ Γουαδιάνα από το φράγμα του Zujar

Οι εργασίες που περιλαμβάνονται στο παρόν έργο είναι οι αναγκαίες για την ύδρευση οικισμών και περιλαμβάνουν:

- τα έργα υδροληψίας του νερού που είναι αποθηκευμένο στο φράγμα του Zujar,

- τα έργα μεταφοράς του νερού μέχρι τα σημεία λήψης (αγωγός υπό πίεση),

- έργα παροχής του ύδατος που μεταφέρεται στις διάφορες κοινότητες και ενώσεις κοινοτήτων, για το οποίο κατασκευάζονται διάφορα κτίρια κατά μήκος του αγωγού εντός των οποίων τοποθετούνται οι μηχανισμοί και τα απαραίτητα στοιχεία για την υλοποίηση της παροχής αυτής,

- συμπληρωματικά έργα για να καταστεί δυνατή η κατάλληλη εκμετάλλευση του συστήματος.

Έργα υδροληψίας στο φράγμα του Zujar

Όπως αναφέρεται στο προηγούμενο σημείο της παρούσας έκθεσης, στο παρόν κεφάλαιο περιλαμβάνονται, πέραν των απαραίτητων έργων για την υδροληψία, τα έργα για την ύδρευση της Ένωσης Κοινοτήτων της La Serena και το απαραίτητο τμήμα του αγωγού μέχρι το σημείο της πρώτης διασταύρωσης με τη διώρυγα του Zujar.

Υδροληψία στο φράγμα του Zujar

Αποτελείται από πύργο υδροληψίας ύψους 25,5 m που κατασκευάζεται σε επαφή με την περίμετρο του φράγματος.

Η λήψη έχει τρεις ορθογωνικές διατομές εισόδου διαστάσεων 2 m × 2,50 m που βρίσκονται στις στάθμες 284,60 m, 294,30 m και 304,00 m αντιστοίχως.

Προβλέπεται η δυνατότητα κλεισίματος των εισόδων αυτών με καταρρακτές.

Ο αγωγός που βρίσκεται στον κορμό του φράγματος είναι από ανοξείδωτο χάλυβα διαμέτρου 1200 mm εγκιβωτισμένος σε σκυρόδερμα.

Έργα υδροληψίας της ένωσης κοινοτήτων της La Serena

Αποτελείται από κτίριο στο εσωτερικό του οποίου βρίσκεται το σύστημα άντλησης, που αποτελείται από φρεάτιο εντός του οποίου τοποθετούνται δύο αντλίες κατακόρυφου άξονα που παρέχουν δυνατότητα ύδρευσης της ένωσης κοινοτήτων όταν αυτή δεν δύναται να πραγματοποιηθεί διά βαρύτητας λόγω της χαμηλής στάθμης των υδάτων του φράγματος.

Αγωγός υδροληψίας

Περιλαμβάνει το τμήμα από την έξοδο των έργων υδροληψίας της ένωσης κοινοτήτων της La Serena μέχρι το σημείο συνάντησής του με τη διώρυγα του Zujar και έχει μήκος 172,162 m.

Αγωγός

Ο αγωγός έχει μήκος 42,053 m στα οποία πρέπει να προστεθούν 163,82 m που αντιστοιχούν στη σύνδεση με τα έργα υδροληψίας.

Επιλέχθηκε η λύση του αγωγού από οπλισμένο σκυρόδερμα με επένδυση φύλλου λαμαρίνας έναντι άλλων τύπων αγωγών λόγω των εγγυήσεων που παρέχει όσον αφορά την αξιοπιστία και αντοχή του στο χρόνο.

Έργα υδροληψίας

Ο σχεδιαζόμενος αγωγός εξυπηρετεί τις ακόλουθες κοινότητες και ενώσεις κοινοτήτων:

- ένωση κοινοτήτων της La Serena,

- κοινότητα Campanario,

- ένωση κοινοτήτων της La Coronada, της Magacela και της La Haba,

- κοινότητα Villanueva de La Serena,

- ένωση κοινοτήτων Vegas Altas,

- υδροληψία της Transa,

- κοινότητα Don Benito,

- πρόβλεψη ύδρευσης του βιομηχανικού πάρκου του Don Benito.

Η πρώτη εξ αυτών περιγράφεται ανωτέρω δεδομένου ότι περιλαμβάνεται, όπως αναφέρεται στο σημείο 4 της παρούσας έκθεσης, στα έργα που αντιστοιχούν στην υδροληψία του φράγματος του Zujar.

Έργα υδροληψίας της κοινότητας Campanario

Αποτελείται από κτίριο που βρίσκεται επί του κεντρικού αγωγού μετά τη διέλευση του ποταμού Gouadalefra.

Στο εσωτερικό του κτιρίου βρίσκονται οι απαραίτητοι μηχανισμοί για τη ρύθμιση και τον έλεγχο της παροχής.

Έργα υδροληψίας της ένωσης κοινοτήτων της La Coronada, της Gagacela και της La Haba

Αποτελείται από κτίριο που βρίσκεται επί του κεντρικού αγωγού πλησίον του σημερινού ΣΕΠΥ της ένωσης αυτής κοινοτήτων.

Στο εσωτερικό του κτιρίου περιλαμβάνονται οι απαραίτητοι μηχανισμοί για τη ρύθμιση και τον έλεγχο της παροχής.

Έργα υδροληψίας της κοινότητας Villanueva de La Serena, Transa και της ένωσης κοινοτήτων Vegas Altas

Το κτίριο βρίσκεται επί του κεντρικού αγωγού στο πάρκο δίπλα από τον ΣΕΠΥ της Villanueva de la Serena.

Στο εσωτερικό του κτιρίου περιλαμβάνονται οι απαραίτητοι μηχανισμοί για τη ρύθμιση και τον έλεγχο της παροχής.

Έργα υδροληψίας της κοινότητας Don Benito και πρόβλεψη για το βιομηχανικό πάρκο του Don Benito

Αποτελείται από: Αντλιοστάσιο: το σχεδιαζόμενο αντλιοστάσιο αποτελείται από κτίριο στο εσωτερικό του οποίου βρίσκονται δύο ορίζοντες αντλίες ψυχόμενου μανδύα.

Καταθλιπτικός αγωγός: Ο σχεδιαζόμενος καταθλιπτικός αγωγός έχει μήκος 2761 m, κατασκευάζεται από χυτοσιδηρό αγωγό διαμέτρου 500 mm και καλύπτει την απόσταση μεταξύ του αντλιοστασίου και του ΣΕΠΥ του Don Benito.

Συμπληρωματικά έργα

Στο κεφάλαιο αυτό περιλαμβάνονται και οι συμπληρωματικές εργασίες που απαιτούνται για την κατάλληλη εκμετάλλευση των σχεδιαζόμενων συστημάτων.

Μεταξύ των συμπληρωματικών αυτών εργασιών γίνεται διαχωρισμός μεταξύ των μηχανισμών του αγωγού και του συστήματος ελέγχου:

- βαλβίδες απομόνωσης,

- βαλβίδες ρύθμισης της παροχής,

- βαλβίδες εκκένωσης και βαλβίδες εισαγωγής αέρα,

- υπερχειλιστές,

- συσκευές αποσυναρμολόγησης,

- μετρητές,

- σύστημα ελέγχου.

Το σύστημα αποτελείται από δίκτυο τηλεχειριζόμενων σταθμών που βρίσκονται στα σημεία ελέγχου, με τη χρήση μικροϋπολογιστών και τα οποία συνδέονται σε δίκτυο τηλεπικοινωνιών, για τη μετάδοση των δεδομένων και των εντολών από τον κεντρικό σταθμό.

6. Στόχοι

Υδροδότηση πληθυσμού που υφίσταται τις συνέπειες της ανομβρίας.

Κατασκευή υποδομής αγωγών, αντλιοστασίων και βοηθητικών εγκαταστάσεων που εξασφαλίζουν την υδροδότηση και τη βιώσιμη ανάπτυξη της περιοχής.

Βελτίωση της αστικής ύδρευσης.

Βελτίωση της ποιότητας του νερού.

Βελτίωση των υγειονομικών συνθηκών και της ποιότητας ζωής στους οικισμούς.

Αύξηση της διαθεσιμότητας του πόρου μέσω της εξοικονόμησης κατά τη χρήση και της συντονισμένης αξιοποίησής του.

Βελτίωση της διαχείρισης και της αξιοποίησης των υδατικών πόρων.

Στον πίνακα που ακολουθεί καθορίζονται οι ειδικοί στόχοι:

>ΘΕΣΗ ΠΙΝΑΚΑ>

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

Πραγματοποιήθηκε ανάλυση κόστους-ωφελείας βάσει των ακολούθων παραδοχών:

- δαπάνες επένδυσης και εκμετάλλευσης,

- εξασφαλισμένη διαθεσιμότητα παροχής υδατικών πόρων,

- βελτίωση της ποιότητας του νερού,

- μείωση της υπερεκμετάλλευσης των υδροφορέων.

Ο επιτυγχανόμενος εσωτερικός συντελεστής αποδοτικότητας ανέρχεται σε 63 %, γεγονός που αντικατοπτρίζει την αποδοτικότητα του έργου.

9. Εκτίμηση περιβαλλοντικών επιπτώσεων

Το παρόν έργο ύδρευσης της υδρογραφικής λεκάνης του ποταμού Γουαδιάνα έχει σαφείς θετικές επιπτώσεις στο επίπεδο υποδομών της περιοχής την οποία καλύπτει, έχοντας κυρίως επιπτώσεις σε δύο ουσιαστικής σημασίας ζητήματα:

- στη βελτίωση της ευημερίας του πληθυσμού που υφίσταται περιορισμούς στην ύδρευση,

- στην υπέρβαση των περιορισμών και του στραγγαλισμού που επιβάλλει η έλλειψη των υδατικών πόρων στις δυνατότητες αύξησης και ανάπτυξης των διαφόρων παραγωγικών τομέων.

Το σύνολο των παρεμβάσεων που συνθέτουν την παρούσα ομάδα έργων εντάσσεται στα προσχέδια των σχεδίων των υδρογραφικών λεκανών του εθνικού υδρολογικού σχεδίου, εξασφαλίζοντας έτσι τη συνοχή του με την εθνική υδρολογική στρατηγική.

Συμβάλλει επίσης στη βελτίωση της ποιότητας της ζωής των κατοίκων που αντιμετωπίζουν προβλήματα έλλειψης νερού και επιτρέπει να θεσπιστούν οι βάσεις για τη βιώσιμη ανάπτυξη της περιοχής σύμφωνα με τις κατευθυντήριες γραμμές του πέμπτου κοινοτικού προγράμματος δράσης για το περιβάλλον και την αειφόρο ανάπτυξη.

Το έργο εντάσσεται στα πλαίσια της οδηγίας 75/440/ΕΚ περί της απαιτουμένης ποιότητας των υδάτων επιφανείας που προορίζονται για την παραγωγή ποσίμου ύδατος, και ακολουθεί τις κατευθύνσεις που περιλαμβάνονται στις κοινοτικές οδηγίες για την ύδρευση για ανθρώπινη κατανάλωση (οδηγίες 85/337/ΕΟΚ, 80/778/ΕΟΚ, 75/440/ΕΟΚ, 79/869/ΕΟΚ).

10. Κόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/053-α

1. Τίτλος του έργου

Υδρεύσεις 97 - Έργα ύδρευσης στην υδρολογική λεκάνη του ποταμού Τάγου

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Dirección General de Obras Hidráulicas (MIMAM)

3.2. Διεύθυνση: Paseo de la Castellana 67 E - 28071 Madrid

4. Τόπος του έργου

4.1. Κράτος μέλος: Ισπανία

4.2. Περιφέρεια: Μαδρίτη

5. Περιγραφή του έργου

Υδρολογική λεκάνη του ποταμού Τάγου

5.1. Αρτηρία ενίσχυσης της παροχής προς το San Fernande de Henares και άλλους οικισμούς

Ενίσχυση του σημερινού συστήματος με νέο αγωγό που, ξεκινώντας από την έβδομη δεξαμενή της Μαδρίτης (Gran San Blas), παροχετεύει το νερό προς την περιοχή των συνοικιών Torrejón de Ardoz, Coslada και San Fernando de Henares.

Ο αγωγός σχεδιάζεται για μέγιστη παροχή 2,5 m3/sec και μέση παροχή 1,1 m3/sec. Το έργο προβλέπει τρεις κλάδους, αισθητά διαφοροποιημένους, που αναφέρονται στη συνέχεια:

Κλάδος αριθ. 1: Ξεκινά από την 7η δεξαμενή της Μαδρίτης (Gran San Blas) και φθάνει μέχρι την Ciudad Pegaso, πλησίον του σιδηροδρομικού σταθμού O'Donell.

Κλάδος αριθ. 2: Ξεκινά από την Ciudad Pegaso και φθάνει μέχρι την Citipac (Coslada). Περιλαμβάνει τον κλάδο σύνδεσης με την αρτηρία της Torrejón.

Κλάδος αριθ. 3: Ξεκινά από την Citipac (Coslada) και φθάνει μέχρι την Torrejón.

Το σύνολο των εργασιών περιλαμβάνει την κατασκευή:

- φρεάτια απομόνωσης του δικτύου,

- φρεάτια για βαλβίδες εξαερισμού,

- φρεάτια εκκένωσης,

- φρεάτια για μετρητές παροχής

καθώς και τις συμπληρωματικές οικοδομικές εργασίες: φρεάτια επίσκεψης, διελεύσεις κάτω από οδούς επικοινωνίας και πάνω από χειμάρρους και υδάτινα ρεύματα, καθώς και τις απαραίτητες βαλβίδες και τους ειδικούς μηχανισμούς.

5.2. Βελτίωση της τροφοδότησης του συστήματος Torrelaguna, νότιος κλάδος: San Augustín de Guadalix, San Sebastian de los Reyes και Alcobendas

Ενίσχυση του υφιστάμενου συστήματος με νέο αγωγό που, ξεκινώντας από την άνω διώρυγα (Canal Alto), παροχετεύει το νερό προς την περιοχή του San Agustín de Guadalix, San Sebastian de los Reyes και Alcobendas.

Εισαγωγή

Πραγματοποιείται στην υφιστάμενη διώρυγα και αποτελείται από φρεάτιο πλευρικής διαστολής μήκους 3 m. Κατασκευάζεται επιτόπου από οπλισμένο σκυρόδεμα.

Εξισορροπητική δεξαμενή

Η εξισορροπητική δεξαμενή θα έχει χωρητικότητα 36000 m3.

Θα αποτελείται από δύο μέρη ίσου μεγέθους κατασκευασμένα από προκατασκευασμένα τσιμεντένια μέρη, έτσι ώστε η δεξαμενή να μπορεί να συναρμολογηθεί στο διαθέσιμο χώρο χωρίς να αυξηθεί το κόστος. Το κάλυμμα θα τοποθετηθεί επιτόπου.

Κλάδος αριθ. 1: Ο πρώτος κλάδος καλύπτει την απόσταση από την άνω διώρυγα έως την La Mediana.

Κλάδος αριθ. 2: Ο δεύτερος κλάδος καλύπτει την απόσταση από την Mediana έως την Punta Galea (χ.θ. 31 της εθνικής οδού Ν-1).

Το έργο περιλαμβάνει επίσης τις ακόλουθες παρεμβάσεις:

- συμπληρωματικές οικοδομικές εργασίες: θαλάμους, φρεάτια επίσκεψης, διελεύσεις κάτω από οδούς επικοινωνίας και πάνω από χειμάρρους και υδάτινα ρεύματα,

- υδρομηχανολογικοί εξοπλισμοί: βαλβίδες απομόνωσης, εκτροπής, εκκένωσης, μέτρησης παροχής, βαλβίδες εξαερισμού τριών διευθύνσεως, με τα αντίστοιχα φρεάτια,

- εγκαταστάσεις τηλεχειρισμού και αυτοματισμοί για την ορθή εκμετάλλευση του συστήματος.

Το σύστημα αποτελείται από δίκτυο τηλεχειριζόμενων σταθμών στα σημεία ελέγχου, και τα οποία λειτουργούν βάσει μικροεπεξεργαστή, συνδεδεμένα με γραμμή τηλεπικοινωνιών, στην οποία μεταβιβάζουν πληροφορίες και από την οποία δέχονται σήματα τα οποία εκπέμπει κεντρικός σταθμός ελέγχου.

6. Στόχοι

Παροχή πόσιμου ύδατος σε πληθυσμό που υφίσταται τις συνέπειες της ανομβρίας. Κατασκευή υποδομής αγωγών, αντλιοστασίων και βοηθητικών εγκαταστάσεων που εξασφαλίζουν την υδροδότηση και την βιώσιμη ανάπτυξη της περιοχής.

Βελτίωση της αστικής ύδρευσης.

Βελτίωση της ποιότητας του νερού.

Βελτίωση των υγειονομικών συνθηκών και της ποιότητας ζωής των κατοίκων.

Αύξηση της διαθεσιμότητας του πόρου μέσω της εξοικονόμησης κατά τη χρήση και της συντονισμένης αξιοποίησής του.

Βελτίωση της διαχείρισης και της αξιοποίησης των υδατικών πόρων.

Στο ακόλουθο πίνακα καθορίζονται οι ειδικοί στόχοι:

>ΘΕΣΗ ΠΙΝΑΚΑ>

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

Πραγματοποιήθηκε ανάλυση κόστους-ωφελείας βάσει των ακολούθων παραδοχών:

- δαπάνες επένδυσης και εκμετάλλευσης,

- εξασφαλισμένη διαθεσιμότητα παροχής νερού,

- βελτίωση της ποιότητας του νερού,

- μείωση της υπερεκμετάλλευσης των υδροφορέων.

Ο προκύπτων εσωτερικός συντελεστής αποδοτικότητας είναι 63 %, γεγονός που εκφράζει την οικονομική αποδοτικότητα του έργου.

9. Εκτίμηση περιβαλλοντικών επιπτώσεων

Το παρόν έργο ύδρευσης στην υδρολογική λεκάνη του ποταμού Τάγου έχει σαφείς θετικές επιπτώσεις στο επίπεδο των υποδομών στις περιοχές στις οποίες πραγματοποιείται, ιδίως σε δύο ουσιώδη ζητήματα:

- στη βελτίωση της ευημερίας του πληθυσμού που υφίσταται περιορισμούς υδροδότησης,

- στην υπέρβαση των ορίων και των περιορισμών που επιβάλλει η έλλειψη υδατικών πόρων στις δυνατότητες αύξησης και ανάπτυξης διαφόρων τομέων της οικονομίας.

Το σύνολο των παρεμβάσεων που συνθέτουν την παρούσα ομάδα έργων εντάσσεται στα προσχέδια των σχεδίων των υδρολογικών λεκανών και του εθνικού υδρολογικού σχεδίου, εξασφαλίζοντας έτσι τη συνεκτικότητά τους με την εθνική υδρολογική στρατηγική.

Συμβάλλει επίσης στην βελτίωση της ποιότητας ζωής των κατοίκων που αντιμετωπίζουν προβλήματα έλλειψης νερού και παρέχει τη δυνατότητα να τεθούν οι βάσεις για τη βιώσιμη ανάπτυξη της περιοχής σύμφωνα με τις κατευθυντήριες γραμμές του πέμπτου κοινοτικού προγράμματος δράσης για το περιβάλλον και την αειφόρο ανάπτυξη.

Το έργο εντάσσεται στα πλαίσια της οδηγίας 75/440/ΕΟΚ περί της απαιτουμένης ποιότητας των υδάτων επιφανείας που προορίζονται για την παραγωγή ποσίμου ύδατος, και ακολουθεί τις κατευθύνσεις που περιλαμβάνονται στις κοινοτικές οδηγίες που αφορούν την παροχή νερού για ανθρώπινη κατανάλωση (οδηγίες 85/337/ΕΟΚ, 80/778/ΕΟΚ, 75/440/ΕΟΚ και 79/869/ΕΟΚ).

10. Κόστος και συνδρομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ

ΣΧΕΔΙΟ ΧΡΗΜΑΤΟΔΟΤΗΣΗΣ

>ΘΕΣΗ ΠΙΝΑΚΑ>

ΑΡΙΘ. ΕΡΓΟΥ: 97/11/61/057

1. Τίτλος του έργου

Έργα υδροδότησης: Μονάδα αφαλάτωσης της Las Palmas-Telde

2. Οργανισμός αρμόδιος για την υποβολή της αίτησης

2.1. Ονομασία: Dirección General de Análisis y Programación Presupuestaria

2.2. Διεύθυνση: Paseo de la Castellana 162 E - 28071 Madrid

3. Οργανισμός αρμόδιος για την εκτέλεση του έργου

3.1. Ονομασία: Dirección General de Obras Hidráulicas y Calidad de las Aguas (MIMAM)

3.2. Διεύθυνση: Paseo de la Castellana 67 E - 28071 Madrid

4. Τόπος του έργου

4.1. Κράτος μέλος: Κανάριοι Νήσοι

4.2. Περιφέρεια: Las Palmas

5. Περιγραφή του έργου

Περιλαμβάνει την κατασκευή νέας μονάδας αφαλάτωσης στην Las Palmas-Telde, που περιλαμβάνει:

- την αντικατάσταση τεσσάρων υφισταμένων συσκευών εξάτμισης (βραστήρων) με άλλες, τεχνολογίας HTME (Horizontal Tube Multiple Effect),

- διαρρύθμιση των υφισταμένων λεβήτων και στροβίλων για την προσαρμογή τους στα απαιτούμενα θερμοδυναμικά χαρακτηριστικά των νέων συσκευών εξάτμισης,

- κατασκευή αγωγών μήκους 4218 m και διαφόρων αντλιοστασίων και δεξαμενών.

Οι νέες εγκαταστάσεις παρέχουν τη δυνατότητα αύξησης της ημερήσιας παραγωγής από 20000 m3 σε 35000 m3.

Το χρησιμοποιούμενο σύστημα αφαλάτωσης είναι διά εξάτμισης και η συλλογή του ανεπεξέργαστου νερού προβλέπεται να πραγματοποιηθεί από τη θάλασσα δίπλα από τις εγκαταστάσεις αφαλάτωσης.

Το προϊόν (πόσιμο ύδωρ) μεταφέρεται σε πλησίον υφιστάμενες δεξαμένες, οι οποίες θα ενταχθούν το ταχύτερο δυνατό στο δίκτυο.

6. Στόχοι

Το παρόν έργο εντάσσεται στα προσχέδια των σχεδίων υδρολογικών λεκανών και στο εθνικό υδρολογικό σχέδιο.

Οι κύριοι στόχοι του έργου είναι οι ακόλουθοι:

- παροχή πόσιμου ύδατος (35000 m3/ημέρα) σε πληθυσμό 374662 κατοίκων που υφίστανται τις συνέπειες της ανομβρίας,

- κατασκευή υποδομής από αγωγούς μήκους 4218 m και διάφορων αντλιοστασίων, δεξαμενών και άλλων βοηθητικών εγκαταστάσεων, οι οποίες εξασφαλίζουν την υδροδότηση και επιτρέπουν την βιώσιμη ανάπτυξη της πόλης,

- βελτίωση της υδροδότησης της πόλης,

- βελτίωση της ποιότητας του νερού,

- βελτίωση των υγεινομικών συνθηκών και της ποιότητας ζωής των οικισμών που εξυπηρετούνται από το έργο,

- αύξηση της διαθεσιμότητας των πόρων μέσω της εξοικονόμησης κατά τη χρήση και κατά τη συντονισμένη χρησιμοποίησή τους,

- βελτίωση της διαχείρισης και αξιοποίηση των υδατικών πόρων.

7. Χρονοδιάγραμμα

>ΘΕΣΗ ΠΙΝΑΚΑ>

8. Οικονομική και κοινωνική εκτίμηση κόστους-ωφελειών

Η ανάλυση κόστους-ωφελείας πραγματοποιήθηκε συναρτήσει των ακόλουθων παραδοχών:

- δαπάνες επένδυσης και εκμετάλλευσης,

- εξασφαλισμένη διαθεσιμότητα υδατικών πόρων,

- μείωση της υπερεκμετάλλευσης του υδροφόρου ορίζοντα.

Ο δείκτης εσωτερικής ανταποδικότητας ανέρχεται σε 10,9 %, γεγονός που αντικατοπτρίζει την αποδοτικότητα του έργου.

9. Εκτίμηση περιβαλλοντικών επιπτώσεων

Το παρόν έργο αφαλάτωσης θαλάσσιου ύδατος για την υδροδότηση της Las Palmas έχει σαφής θετικές επιπτώσεις στο επίπεδο των υποδομών της περιοχής, έχοντας ιδιαίτερες επιπτώσεις σε δύο τομείς:

- τη διατήρηση, την προ